Miina Sillanpään syntymäpäivän juhlatilaisuus 4.6.2019 - Naisjärjestöjen Keskusliitto\nEtusivu » Ajankohtaista » Miina Sillanpään syntymäpäivän juhlatilaisuus 4.6.2019\nMiina Sillanpään syntymäpäivän juhlatilaisuus 4.6.2019\nPuheet /// 4.6.2019\nMinulla on ilo tuoda tervehdys Naisjärjestöjen Keskusliiton puolesta tähän Miina Sillanpään syntymäpäiväjuhlaan. On hienoa saada olla mukana tässä tärkeässä vuosittaisessa Miina Sillanpään säätiön ja seuran perinteessä ja yhdessä teidän kaikkien kanssa siinä työssä, jota Miinan hengessä jatkamme. Nämä perinteet auttavat meitä muistamaan niitä tärkeitä päätöksiä, joita vuosikymmenten aikana on tehty naisten oikeuksien ja aseman parantamiseksi ja kiinnittämään huomiota nykyisiin epäkohtiin.\n”Ei koskaan saa sanoa minä en osaa, vaan vaikeimmissakin tilanteissa pitää sanoa minä yritän.” Nämä Miinan kuuluisat sanat ovat piirtyneet sydämiimme ja kannustavat meitä eteenpäin. Ilman uranuurtajanaistemme rohkeata ja periksiantamatonta toimintaa, vuosi vuodelta tehtyjä päätöksiä sukupuolten tasa-arvon puolesta, ei yhteiskuntamme olisi nykyisessä mallissaan – sellainen, jossa naiset voivat kouluttautua, tehdä työtä ja perustaa perheen, yhtä aikaa tai erikseen ja jos niin toivovat.\nViime viikot ovat olleet vaikuttamisen superaikaa. Eduskuntavaalien lisäksi Suomella on ollut Euroopan neuvoston puheenjohtajuus, europarlamenttivaalit ja hallitusneuvottelut. Pian alkaa Suomen EU-puheenjohtajakausi.\nUskon, että Miina ei olisi lainkaan ilahtunut viime vuosien kehityksestä, siitä, että sukupuolten tasa-arvo on ottanut meillä Suomessa takapakkia. Maailmanpankin tänä keväänä julkaistussa tilastossa naisten asemasta työelämässä Suomi on vasta sijalla 10. Samoilla pisteillä ovat muun muassa Viro, Kreikka, Irlanti, Portugali ja Espanja. Syy Suomen heikkoon menestykseen on lainsäädäntö, joka on mahdollistanut sen, että naiset käyttävät suurimman osan perhevapaista. Samoin Suomi on pudonnut Maailman talousfoorumin ja Euroopan tasa-arvoinstituutin julkaisemissa tasa-arvo-tilastoissa.\nAjankäyttö sukupuolten välillä jakautuu aiempaa epätasa-arvoisemmin ennen kaikkea hoito- ja hoivavelvoitteiden osalta. Vaikka Suomen pisteet osaamisen alueella ovat nousseet, on opiskelualojen sukupuolenmukainen jakautuminensuuri haaste Suomessa. Koulutuksen segregaatiossa Suomi sijoittuu 28 EU-maan vertailussa sijalle 22 ja kehitys kulkee huolestuttavaan suuntaan. Kun vielä 1987 ICT:n, tietojenkäsittelyn ja tietoliikenteen tutkinnon, suorittaneista yli kolmannes oli naisia, vuonna 2017 heitä oli vain 16 prosenttia.\nOn vain oikein saada puolet paikoista naisille!\nKun Miina aloitti ensimmäisessä eduskunnassa vuonna 1907, naisia valittiin tuolloin 19, alle 10 prosenttia. Nyt eduskuntavaaleissa oli uskomattoman hienoa saada ennätysmäärä naisia eduskuntaan, ensimmäistä kertaa 47 prosenttia, 94 naista. Näiden kaikkien naisten ja myös muiden valittujen kansanedustajien panosta tarvitsemme, kun tavoittelemme Naisjärjestöjen Keskusliiton hallitusohjelmatavoitteiden 2019–2023 otsikolla: ”Naiset vapaiksi –tasa-arvo vaatii tekoja” toteutumista. Nämä tavoitteet on laadittu ja yksimielisesti hyväksytty 60 jäsenjärjestön kanssa.\nVaikuttamisen kaaret ovat pitkiä. Miinan ministerikaudella valmisteltiin avioliittolakia, jolla puolisot julistettiin oikeudellisesti tasavertaisiksi ja naiset pääsivät pois aviomiehensä holhouksen alta. On huomattava, että vasta viime keväänä eduskunta kielsi alaikäisten avioliitot Suomessa.\nJo Miinan aikaan ollut tiivis yhteistyö naisjärjestöjen ja naiskansanedustajien kanssa jatkuu. Yhtenä esimerkkinä tästä vuosien yhteistyöstä eduskunnan naisverkoston puheenjohtajana toiminut Tytti Tuppurainen sai naisjärjestöjen ajaman sovittelun kieltämisen lähisuhdeväkivaltatapauksissa eduskunnan naisverkoston yhteiseksi kannaksi.\nNaisten oikeudet hallitusohjelmassa\nOlemme todella iloisia, että Naisjärjestöjen Keskusliiton ajamat hallitusohjelmatavoitteet ovat vahvasti eilen julkistetussa hallitusohjelmassa. Naisjärjestöjen Keskusliitto odottaa, että kirjatuille tavoitteille suunnataan riittävät resurssit ja tavoitteiden toteuttamiselle määritellään selkeä aikataulu. On todella tärkeää, että hallitusohjelmassa on sitouduttu vahvasti naisten oikeuksien ja sukupuolten tasa-arvon edistämiseen. Mukana on laajasti Naisjärjestöjen Keskusliiton ja sen 60 jäsenjärjestön kanssa yhteistyössä valmisteltuja konkreettisia tasa-arvotavoitteita. Monet hallitusohjelman naisten oikeuksien teemoista ovat olleet naisjärjestöjen tavoitteita jo vuosikymmenten ajan. Meidän on toteutettava nyt kirjattuja uudistuksia nopeasti, jotta emme jää tasa-arvokehityksessä jälkeen. Tulemme seuraamaan tarkasti asetettujen tavoitteiden toteuttamista.\nNaisjärjestöjen Keskusliitto odottaa, että nyt kirjatuille tavoitteille suunnataan riittävät resurssit ja määritellään selkeä aikataulu.\nErityisen tärkeänä Naisjärjestöjen Keskusliitto näkee tulevan hallituksen tasa-arvo-ohjelman, jolla koordinoidaan eri yhteiskunnan osa-alueilla tehtävää tasa-arvotyötä. Tulevan hallitusohjelman mukaan sukupuolivaikutuksien arviointi sisältyy kaikkien ministeriöiden toimialoille ja budjetointiin. Perhevapaauudistus toteutetaan niin, että äideillä ja isillä on yhtä paljon kiintiöityjä kuukausia. On merkittävää, että subjektiivinen päivähoito-oikeus palautetaan. Syrjinnän ja rasismin vastainen toimintaohjelma laaditaan.\nRaiskauslainsäädäntö muutetaan suostumukseen perustuvaksi. Naisiin kohdistuvaan väkivaltaan puututaan laatimalla torjuntaohjelma. Hallitus perustaa riippumattoman naisiin kohdistuvan väkivallan raportoijan tehtävän ja huolehtii Istanbulin sopimuksen toimeenpanosta. Lisäksi toteutetaan seksuaalirikoslainsäädännön kokonaisuudistus, jonka pohjana on seksuaalinen itsemääräämisoikeus. Rikoslaissa koventamisperusteeksi säädetään rikoksen tekeminen sukupuoleen perustuvasta vaikuttimesta. Resurssit sukuelinten silpomisen vastaiseen työhön taataan.Laaditaan laki ihmiskaupan uhrien auttamiseksi. Mahdollistetaan pakkoavioliittojen mitätöinti ja selvitetään niiden kriminalisointi.\nAlle 25-vuotiaat ovat tulevaisuudessa oikeutettuja maksuttomaan ehkäisyyn. Translaista poistetaan vaatimus lisääntymiskyvyttömyydestä ja lääketieteelliset hoidot eriytetään sukupuolen juridisesta korjauksesta.\nNaisten oikeudet huomioidaan keskeisesti Suomen EU-politiikassa ja ulkopolitiikassa. On tärkeää, että Suomi tulevana EU-puheenjohtajamaana kannattaa EU:n tasa-arvostrategian laatimista. EU-suositusten mukaisesti Suomi tavoittelee sitä, että kehitysyhteistyöhankkeista 85 prosenttia sisältää sukupuolten välistä tasa-arvoa edistäviä tavoitteita sekä sukupuolten välisen tasa-arvon valtavirtaistamista.\nMiina Sillanpää, ensimmäisen naispuolisen ministerimme ministerikaudella merkittävimpiä lakeja oli naisten oikeus valtion virkoihin. Miina onnistui vaikuttamaan, että naisten ei tarvinnut enää anoa erivapautta sukupuolestaan hakiessaan valtion virkoihin. Vaikka tämä laki on ollut voimassa vuodesta 1926, niin lasikatto on pysynyt monilla päätöksenteon paikoilla edelleen lujasti paikallaan.\nNaiset haluavat kantaa myös raskaita salkkuja. Olemme osaltamme naisjärjestöissä vaikuttaneet siihen, että naisia valittaisiin hallitukseen puolet, myös hallituksen avaintehtäviin. Usein tuntuu siltä, että media edelleen nostaa esiin poliitikkomiehiä, kun keskeisistä tehtävistä keskustellaan. Politiikassa toimivien naisten osalta muistetaan mainita pienet lapset, eikä naisilla pitkän uran mukanaan tuoma osaaminen ja kokemus ole aina samalla viivalla miesten kanssa.\nVuoteen 2017 mennessä naisten osuus itsenäisen Suomen ministereistä on ollut vain 12 prosenttia ja vain yhdessä hallituksessa on ollut naisenemmistö. Suomen pääministereinä on kuluneiden 101 vuoden aikana ollut 72 miestä ja ainoastaan kaksi naista. Naispääministerien hallituskausien yhteenlaskettu kesto on hieman yli vuoden. Miespääministerit ovat olleet vallassa yhteensä 100 vuotta. Nainen on ollut ulkoministerinä 5 vuoden ajan, mies 96 vuoden ajan.\nKun Suomi on nimennyt henkilöitä Euroopan unionin korkeimpiin tehtäviin, käytössä on ollut vain miesten almanakka. Vuodesta 1995 Suomen komissaarit, kabinettipäälliköt, Suomen nimitykset Euroopan investointipankkiin ja EU:n tilintarkastustuomioistuimeen ovat olleet kaikki miehiä. Onkin tärkeää, että nyt hallitusneuvotteluista on luvattu, että Suomen tuleva komissaari on nainen. Olemme tästä naisjärjestöissä kampanjoineet. EU:n on oltava myös naisten.\nEuroopan unionin politiikassa tasa-arvotavoitteita ja -toimia on heikennetty. Esimerkiksi Euroopan komissio on aiempina vuosina laatinut tasa-arvon strategian. Poikkeuksellisesti vuosille 2016-2019 tehtiin vain löyhempi sitoumus. On kuitenkin kiistatonta, että Euroopan komissio tarvitsee vahvan sukupuolten tasa-arvon strategian.\nSosiaaliturva voi toimia turvaverkkona naisille\nMiina Sillanpää kantoi huolta yhteiskunnan vähäosaisista ja ajoi mm. yksinhuoltajanaisten asiaa ja kävi hakemassa oppia Atlantin takaa.\n”Sosiaaliturva voi toimia turvaverkkona ja trampoliinina naisille. Haluamme varmistaa, että miehillä on oikeutensa, mutta ei mitään enempää – ja että naisilla on oikeutensa, eikä mitään vähempää”,sanoi viime maaliskuussa YK:n päämajassa järjestetynYK:n naisten asema -toimikunnan (perustettiin Miinan aikaan vuonna 1947) 63. istunnon puheenjohtajana toiminut Geraldine Byrne Nason.\nSosiaaliturvauudistus tullaan tekemään Suomessa. Pidämme tärkeänä, että uudistuksen sukupuolivaikutukset arvioidaan kestävällä tavalla. Naisjärjestöjen Keskusliitto perehtyy sosiaaliturvauudistukseen naisten näkökulmasta ja järjestää teemasta vuoden 2020 kevättapahtuman yhdessä jäsenjärjestöjensä kanssa.\n”Jos syrjimme naisia, koko maailma kärsii. Jos nostamme naisia, koko maailman voittaa.” Näin meitä muistuttaa YK:n pääsihteeri Antonio Guterres.\nTiedämme, että konservatiiviset arvot ovat nousseet ympäri maailmaa. Hiljattain Alabaman osavaltio sääti aborttilain, joka on koko Yhdysvaltojen tiukin puoleen vuosisataan. Raskautta ei saa keskeyttää siinäkään tapauksessa, että se on alkanut raiskauksen tai insestin seurauksena. Lääkärille abortin tekeminen voi merkitä 99 vuoden vankeustuomiota.\nYK:n naisten asema -toimikunnan yhteydessä järjestämässämme Helvi Sipilä -seminaarissa ilmaisesta ehkäisystä luoksemme tuli Senegalin naisjärjestön edustaja, joka kertoi, että nuoria naisia tuomitaan 10 vuodeksi vankilaan abortin vuoksi. Jos vaihtoehtona on lapsi avioliiton ulkopuolella, niin äiti ja lapsi joutuvat pois perheestä, työpaikalta ja koulusta.\nEdes YK:n turvallisuusneuvosto ei pystynyt päättämään oikeudesta raskaudenkeskeytykseen konfliktien aikana. Raiskaukset, seksuaalikasvatus, mahdollisuus ehkäisyyn, HIV/AIDS, kaikki tämä poistettiin Yhdysvaltojen johdolla resoluutiosta.\nEU:n sisällä populistiset liikkeet esimerkiksi Agenda Europe -liike on vahvistunut. Liikkeen tavoitteena aborttioikeus on ”palauttaa luonnollinen järjestys Eurooppaan”, eli kieltää mm., vähemmistöjen oikeudet, avioero, ehkäisy ja seksuaalikasvatus. Vastaavia liikkeitä on Euroopassa lähes 500.\nMeillä on varoittavia esimerkkejä EU-jäsenvaltioista. Pääministeri Viktor Orban on perustanut perinteisiä perhearvoja vaalivan perhepoliittisen ohjelman, jolla toivotaan lisää unkarilaisia lapsia maasta viimeisen 10 vuoden aikana muuttaneiden 600 000 unkarilaisen tilalle. Pääministeri Orban vastustaa mm. maahanmuuttajia, naisten oikeuksien toteutumista ml. naisjärjestöjä ja muita kansalaisjärjestöjä, seksuaalivähemmistöjä, vapaata mediaa, kansainvälistä rahoitusta ja kansainvälistä koulutusta. Naisia ei Unkarin hallituksessa ole.\nViron hallitukseen nimettiin 17 ministeristä kaksi naista. Hallitusneuvottelujen aikana oikeistopopulistinen EKRE pyrki saamaan mukaan abortin kieltämisen muutoin kuin terveydellisistä syistä, mutta ei siinä onnistunut. Ohjelmaan kirjattiin kuitenkin hieman Unkarin tapaan perhesuunnittelun neuvontaohjelman laajentaminen.\nMiina Sillanpää vastusti väkivaltaa kaikissa muodoissaan. Tulen varmasti aina muistamaan EU:n ulkoasioiden ja turvallisuuspolitiikan korkean edustajan Federica Mogherinin järjestämän tilaisuuden viime maaliskuussa, jonne hän toi Syyrian ja Jemenin sotien rauhanneuvottelijat kertomaan tilanteestaan. Nämä epätoivoisissa oloissa toimivat naiset toimivat yhteisöissään systemaattisesti rauhan puolesta ja jaksavat pitää toivoa yllä. Kestävän rauhan rakentaminen Syyriassa ja Jemenissä vaatii naisten ääntä.\n”Meillä ei ole mitään muuta kuin äänemme. Haluamme paremman tulevaisuuden naisille ja lapsille. Haluamme jatkaa työtämme, vaikka olemme vaikeassa tilanteessa. Naiset voivat puolustaa oikeuksiaan ja ovat mukana poliittisissa prosesseissa ja rauhanneuvotteluissa. Naisten tilaa ei saa rajoittaa. Syyrian naiset tarvitsevat muita naisia ja teidän tukeanne.” kertoi palkittu syyrialainen rauhanaktivisti Ghaliya Al Rahal.\nPekingin naisten oikeuksien julistuksesta ja toimintaohjelmasta tulee ensi vuonna kuluneeksi 25 vuotta. Naisjärjestöjen Keskusliitto perinteiseen tapaan vastaa Pekingin viisivuosittaisen rinnakkaisraportin kirjoittamisesta. Tavoitteena on käydä läpi viimeisen viiden vuoden aikana tapahtuneet muutokset naisten oikeuksissa sekä laatia toimenpide-ehdotukset tulevaan työhön. Olemme iloisia siitä, että 30 järjestöä, sekä NJKL:n jäsenjärjestöjä että muita kansalaisjärjestöjä on lähtenyt mukaan kanssamme valmistelemaan tätä yhteistä 3. lokakuuta julkistettavaa raporttia.\nSe mikä on hyväksi tytölle ja naiselle, on myös hyväksi koko yhteiskunnalle. Liputamme Naisjärjestöjen Keskusliitossa iloisina ja ylpeinä 1.10. Miinan ja kansalaisvaikuttamisen kunniaksi. Toivomme todella, että saamme Miina Sillanpää -säätiön ja -seuran aloitteesta vakiintuneen liputuspäivän Miinalle. Miina, Suomen naiset ja kansalaisjärjestötoiminta ovat sen ansainneet.


Tiedonannon tarkoituksena on ehdottaa yleistä EU:n strategiaa Itämeren aluetta varten. Strategian tavoitteena on lujittaa yhteistyötä alueella ja täten vastata yhteisiin haasteisiin ja edistää ekologisesti vastuullista talouskehitystä.\nKomission tiedonanto Euroopan parlamentille, neuvostolle, Euroopan talous- ja sosiaalikomitealle ja alueiden komitealle - Euroopan unionin strategia Itämeren aluetta varten (KOM(2009) 248lopullinen, 10.6.2009).\nStrategia kattaa Itämerta ympäröivät Euroopan unionin (EU) maat (Latvia, Liettua, Puola, Ruotsi, Saksa, Suomi, Tanska ja Viro).\nSillä on seuraavat kolme yleistavoitetta:\nMeren pelastaminen: tämä tavoite liittyy Itämereen kohdistuvaan rehevöitymiseen (vedessä on liikaa ravinteita, mikä johtaa levien räjähdysmäiseen kasvuun), saastumiseen ja liikakalastukseen, jotka asettavat alueen yhteistyölle erityisen suuria vaatimuksia. Tähän päämäärään sisältyy myös ympäristön hyvän tilan saavuttaminen ja meren biologinen monimuotoisuus sekä Itämeren kehittäminen puhtaan ja turvallisen merenkulun mallialueeksi.\nAlueen yhdistäminenliittämällä yhteen tehokkaammin alueen maiden energia- ja liikennejärjestelmät, mukaan luettuna etäisimmät alueet (Pohjois-Suomi ja -Ruotsi). Siihen voivat myös kuulua käytännön kumppanuudet rajat ylittävän rikollisuuden, kuten ihmiskaupan, torjumiseksi.\nHyvinvoinnin lisääminen poistamalla esteitä Itämeren alueen kotimarkkinoilta, kehittämällä yhteiset taloudelliset, kulttuuriset ja matkailulliset perusteet ja kannustamalla innovointiinItämeren yhteisen tutkimus- ja kehitysohjelman (BONUS) avulla.\nNämä kolme tavoitetta on jaettu lukuisiin toimiin politiikan aloillamakroalueellisten toimien muodossa. Nämä toimet auttavat vastaamaan yhteisiin haasteisiin alueella (kestävän ympäristön mahdollistaminen, alueen hyvinvoinnin lisääminen, saavutettavuuden lisääminen ja turvallisuuden takaaminen).\nToteutetuilla toimilla on siten vaikutusta koko alueelle ja aina strategian kattamien maiden rajojen yli.\nNe voivat toteutua seuraavissa muodoissa:\nLippulaivahankkeet esimerkiksi puhtaan merenkulun edistämiseksi tai pk-yritysten kasvun tukemiseksi,\nYhteiset aloitteet, joihin kuuluvat useat alueen maat verkostoitumisen ja yhteenliitettävyyden lisäämiseksi.\nEuroopan rakennerahastot ja sijoitusrahasto (ESI) kaudelle 2014-2020 ovat tämän strategian keskeiset rahoituslähteet. Strategian ja sen toimintasuunnitelman alaisia toimia ja hankkeita voidaan rahoittaa kuitenkin monista muistakin lähteistä (Horisontti 2020, BONUS-ohjelma, Life-ohjelma, koulutuksen ja kulttuuriohjelmat, Itämeren alueen Interreg-ohjelma jne.) sekä kansallisista, alueellisista ja yksityisistä lähteistä.\nLiikenne-, energia- ja tieto- ja viestintäteknologian toimet ja hankkeet saattavat tulevaisuudessa saada myös tukea Verkkojen Eurooppa -välineestä. Lisäksi jotkut merkittävät hankkeet voisivat hyötyä kansainvälisten rahoituslaitosten, kuten Euroopan investointipankin ja Pohjoismaiden investointipankin, tuesta.\nKun otetaan huomioon strategian makroalueellinen soveltamisala, tarvitaan sen täytäntöönpanoon kaikkien sidosryhmien osallistumista: kansalaisyhteiskunnan toimijoita ja alueellisia, kansallisia ja EU:n viranomaisia.\nKomissio ehdotti alustavaa strategiaa vuonna 2009 ja mukautti sitä vuonna 2012 käsitelläkseen Itämeren alueen yhteisiä makroalueellisia haasteita. Strategian tarkistettu toimintasuunnitelma esiteltiin kesäkuussa 2015.\nLisätietoa on saatavilla Euroopan unionin strategiaa Itämeren aluetta varten koskevalta verkkosivustolta, josta löytyy tietoa muun muassa vuoden 2015 toimintasuunnitelmasta.\nEuroopan parlamentin ja neuvoston päätös N:o 862/2010/EU, annettu 22 päivänä syyskuuta 2010, unionin osallistumisesta useiden jäsenvaltioiden yhteiseen Itämeren tutkimus- ja kehitysohjelmaan (BONUS) (EUVL L 256, 30.9.2010, s. 1-14).\nKomission tiedonanto Euroopan parlamentille, neuvostolle, Euroopan talous- ja sosiaalikomitealle ja alueiden komitealle Itämeren aluetta varten laaditun EU:n strategian täytäntöönpanosta (KOM(2011) 381lopullinen, 22.6.2011).\nKomission tiedonanto Euroopan parlamentille, neuvostolle, Euroopan talous- ja sosiaalikomitealle ja alueiden komitealle Euroopan unionin strategiasta Itämeren aluetta varten (COM(2012) 128final, 23.3.2012).\nKomission tiedonanto Euroopan parlamentille, neuvostolle, Euroopan talous- ja sosiaalikomitealle ja alueiden komitealle makroaluestrategioiden lisäarvosta (COM(2013) 468final, 27.6.2013).\nViimeisin päivitys 07.06.2015


16.1.2005 YLE Terveys\nLääkelain lääkevaihtoa koskevia säännöksiä on muutettu siten, että lääkevaihdon ulkopuolelle on rajattu eräät patenttisuojan piirissä olevat lääkeaineet. Lisäksi lääkeyritysten yksittäisille apteekeille myöntämät alennukset kielletään ja nikotiinikorvaushoitoon tarkoitettuja valmisteita saa myydä kaupoissa.\nSuomen patenttijärjestelmän erityispiirteiden vuoksi lääkevaihtoon voi tulla patentin suojaamia lääkevalmisteita ja näiden valmisteiden rinnakkaisvalmisteita. Nyt lääkevaihdon ulkopuolelle rajataan sellaiset lääkevalmisteet, joiden vaikuttavan aineen valmistusmenetelmää suojaa ennen vuotta 1995 tehdyn hakemuksen perusteella myönnetty patentti. Heti patentin tai sen lisäsuojatodistuksen rauettua tällaiset valmisteet voidaan ottaa mukaan lääkevaihtoon.\nTällä hetkellä myynnissä olevista lääkkeistä vain yksi rajautuu lääkevaihdon ulkopuolelle. Jatkossa uudistus koskee enimmillään 64 lääkettä.\nLääkelain muutokset tulevat voimaan 1.2.2006. Hallitus esitti lakimuutosten vahvistamista torstaina 12. tammikuuta.


Ennuste: Ensi viikko kesäisen lämmin – laajalti 20 astetta, paikoin ylikin - MTVuutiset.fi\nEnnuste: Ensi viikko kesäisen lämmin – laajalti 20 astetta, paikoin ylikin\nJulkaistu 17.05.2016 11:40\nEnsi viikoksi ennakoidaan kesäisen lämmintä säätä.\nTällä viikolla sää on epävakaista. Jatkuvammat sateet osuvat etenkin maan pohjoisosaan, etelämpänä tulee ajoittain sadekuuroja. Aurinkoisina hetkinä lämpötila kipuaa viikonloppuna ylimmillään 20 asteen tienoille. Viikko on ajankohdan keskimääräisiä lämpötiloja lämpimämpi ja etenkin Länsi-Suomesta Itä-Lappiin ulottuvalla alueella keskimääräistä sateisempi.\nEuroopan keskipitkien sääennusteiden keskuksen ECMWF:n mukaan ensi viikko on selvästi ajankohdan keskimääräisiä lukemia lämpimämpi.\n– Ensi viikko näyttää kesäisen lämpimältä. Lappia myöten voi olla 20 astetta, eikä ole mahdotonta, etteikö helleraja menisi jossain rikki. Sää on myös keskimääräistä aurinkoisempaa. Sateiden suhteen ei näy juuri poikkeamaa tavanomaiseen, joitain sateita tulee, tulkitsee MTV Uutisten meteorologi Pekka Pouta ECMWF:n ennustetta.\nTouko-kesäkuun vaihteessa sään ennustettavuus häviää. Sateissa ei ole signaalia puoleen eikä toiseen. Myös kesäkuun ensimmäinen täysi viikko näyttää hyvin keskimääräiseltä. Päivän ylimmät lämpötilat ovat kesäkuun alussa keskimäärin etelän vajaasta 20 asteesta pohjoisen 10-15 asteeseen.\n– Täytyy kuitenkin muistaa, että keskiarvosää ei ole kovin tavallista. Tilastojen keskiarvo summaa sadepäivien viileydet ja kesäpäivien lämmöt, toteaa Pekka Pouta.


Game Date slacking Online. Pelaa ilmaiseksi\nPelaa peliä Date slacking Online:\nPelin kuvaus Date slacking\nKaksi ystäville päätti käydä ravintolassa, luoden juhlava tunnelma itselleen. Ongelmana on, että heti kun ne ovat tulleet suudella, tarjoilija tulee kiusallinen. Sinun tehtäväsi on hallita suukkoja, tietokoneen hiiri. Hakeminen enintään hoitoa, lakkaavat suudella, kun näet huutomerkki. Siten yrittää täyttää kaistalla ja päästä seuraavalle, vieläkin jännittävämpi vaihe. . Pelaa peliä Date slacking verkossa.\nTekniset ominaisuudet peli Date slacking\nGame Date slacking seuraavasti: 02.07.2015\nPeliä pelataan: 1579 kertaa\nPelit kuten peli Date slacking\nLataa peli Date slacking\nUpota peli Date slacking sivustollesi:\nJos haluat lisätä pelin Date slacking sivustoon, kopioi koodi ja liitä html-koodi sivustosi. Lisäksi, jos pidät pelistä Date slacking, kopioi ja lähetä linkki ystävällesi tai kaikille ystävillesi, jakaa peli maailmassa!\nKun peli Date slacking, soitti myös peli:


Espoolaismiehen uskomaton tuuri: Ensin potkut, sitten miljoonavoitto - Kotimaa - Uutiset - MTV.fi\nEspoolaismiehen uskomaton tuuri: Ensin potkut, sitten miljoonavoitto Kotimaa\nJulkaistu 13.06.2012 10:51\nEspoolaismies voitti Viking Lotossa 1,2 miljoonaa euroa. Kuvituskuva.\nEspoolaismiehellä oli kirjaimellisesti onni onnettomuudessa. – Minulla oli yt-neuvottelut takana ja työttömyys edessä. Ikää ja terveysongelmiakin on, joten työllistymisnäkymät eivät olleet mitenkään valoisat. Silloin mentiin apeissa tunnelmissa, mies kertoo Veikkauksen tiedotteessa. Synkästä tulevaisuudesta huolimatta onni potkaisi toukokuun lopussa: Viking Loton arvontakone sylki putkeen juuri samat numerot kuin miehellä oli kupongillaan. Mainos (uutinen jatkuu alla)\n– Numerot olivat isoja: 12, 36, 37, 39, 42 ja 48. Tiesin jo siitä, että täysosumia ei voi olla paljon, kertoo mies, joka on täyttänyt lottorivejä 1970-luvun alkupuolelta eli Loton käynnistymisestä asti ja pelannut Viking Lottoakin melkein viikoittain. Verkkopalvelu veikkaus.fi:ssä hetken mielijohteesta tehty rivi sai mieheltä jatkoaikaa, sillä siihen liittyvä Jokeri-numero miellytti silmää. – No, voitto tulikin sitten Jokerin ”sivutuotteella”, mies naureskelee. Vierailu työpaikan henkilöstöosastolla oli yli 1,2 miljoonan euron voittaneena huomattavasti rennompaa kuin olisi ollut ilman sitä. Neuvottelut eropaketin yksityiskohdista ja töiden lopettamisen ajankohdasta sujuivat kepeissä tunnelmissa. – Moni työkaveri sanoi, että kerrankin meni voitto oikeaan osoitteeseen. Hankintalistalla BMW ja CorvetteMielenrauhan lisäksi voitto antaa mahdollisuuden toteuttaa unelmia. Vuokra-asunto vaihtuu omaan omakotitaloon tai rivitalohuoneistoon.Myös auto kuuluu hankintalistalle.– Autot on päätetty, niitä tulee kaksi. Toinen on neliveto-BMW, hieman yli 250 hevosvoimaa eli se on perhe- ja talviauto. Toinen auto tulee olemaan Corvette C5, jonka teholukemat ovat taatusti riittävät.Voitto mahdollistaa myös ajokortin tyttärelle sekä matkustelun. – Vahva ehdokas on safari Afrikan savanneilla. Ja koska luonto ja eläimet kiinnostavat, Galapagos-saaret ja Madagaskar kiinnostavat myös. (MTV3)


Paikka lasi kylmää vettä, sekoitus tl inkivääri, kumina, vihreää teetä, ja neljä tai viisi lehdet minttu, sekoita seos hyvin ja keitetään 10 minuuttia, sitten valua ja sitten peitettynä 3 minuuttia pitämään öljyt, jotka on ja juoda tätä seosta päivittäin enintään kolme kertaa päivässä.\nMahdollisesti suurin yksi-leikata - ei enää olutta.\n.. enää alkoholia! Leikata sooda, jopa leikata hedelmiä mehut. Sinun täytyy juoda vielä vettä tai kupillista teetä (ei sokeria!). Suhteen josta pelejä tuotetaan suurin määrä laihtuminen, Wii Nyrkkeily polttaa vaikuttava 125 kaloria/puoli tuntia, jota seuraa Tennistä 92 kaloria/puoli tuntia ja Keilailu 77 kaloreita/puoli tuntia. Paljon husky lapset vain on joitakin tehokkaita ammuksia vakuuttamaan äiti ostaa niitä Wii. Aiemmat tutkimukset osoittivat, että kemikaaleja vihreää teetä kutsutaan polyfenolit ovat imeytyy ja muuttaa energia-aineenvaihduntaa maksassa. Uudet havainnot osoittavat, että mustaa teetä polyfenolit, jotka ovat liian suuria imeytyä ohutsuolessa, edistää kasvua suoliston bakteeri-ja muodostumista lyhytketjuisten rasvahappojen, tyyppi bakteerien aineenvaihdunta, joka on osoitettu muuttaa energia-aineenvaihduntaa maksassa.\nSyöminen kasvissyöjä aterioita useammin on laihtumiseen tapa. Kasvissyöjät yleensä painavat vähemmän kuin lihaa syövillä. Vaikka on olemassa useita syitä, palkokasvit voi olla tärkeä rooli. Papu hampurilaiset, linssi keitto, ja muita maukkaita palkokasvien-pohjainen elintarvikkeet ovat yksinkertaisesti täynnä kuitua. Useimmat Amerikkalaiset saavat vain puolet tästä tärkeä ravintoaine, joka täyttää sinut kanssa vähemmän kaloreita. Aikana ruoansulatusta, paljon aktiivista laihtuminen ainesosia ovat rikkoutuneet happoja ja entsyymejä, mikä vähentää tehokkuutta suun kautta laihtuminen tuotteita.\nJuoda enemmän vettä ja syödä enemmän hedelmiä, jos jano (ole tarpeeksi puhdasta vettä elimistössä vähentää elimistön glukoosin taso veressä, mikä aiheuttaa heikkoutta jahuimaus). Voit käyttää sitä, kun voit istua, seistä tai harjoitus; kävellä tai hölkätä kanssa vyö saada parempia tuloksia. Laitan voitonpäivän juhliin vaatteita oli niin paljon hauskempaa ilman ylimääräistä painoa minun masu. Paita, mekko, korkokengät ja victory rolls minun hiukset. Kun pikku tyttö kertoi minulle, katsoin kaunis se sai sydämeni sulaa - kaikki sanoa ei kakku ja biccies oli yhtäkkiä sen arvoinen.\nLena Dunham kuvaamisen viimeinen kausi 'Tytöt' 13 elokuu 2016 New York City. Minulla oli oikeastaan vain halusi minun rakkaus käsittelee hävitettäväksi, mutta koska hoidon tuloksia koko kehon laihtumiseen/muotoiluun, olen myös menettänyt joitakin tuumaa pitkin vyötärö, mutta minun kasvot myös näyttää paljon terävämpi nyt (vaikka olisin mieluummin se olisi meatier).\nBodyline Center hoitojen tulokset riippuvat terveiden elämäntapojen, eli terveellinen ravinto ja säännöllinen urheilu toimintaa. Näin ollen instituutti ei voi taata optimaalinen tulos ilman yhteistyötä asiakkaillemme.\nUnohdin tehdä omani. Kaivaa mittanauha ja raapustaa ne kirjaani. Tällä viikolla ryhmä siellä oli niin paljon hienoja reseptejä jaetaan. Kun menet ryhmään saat kuulla ensi käden mitä reseptejä muut jäsenet ovat yrittäneet ja rakastava.\nSe on grilli kausi, joten siellä on ollut paljon hyviä ideoita 0 Syn 'slaws' ja jopa chicken marinoituja tahmea ruokavalio Fanta! Aion täytyy kokeilla tuota! Noudattamalla näitä yksinkertaisia vinkkejä, voit pystyä nauttia oman kuntosali istuntoja, pysyä motivoituneita ja laihtua melko nopeasti.


Kohuttu The Pirate Bay -dokumentti katsottavissa ilmaiseksi YouTubessa - AfterDawn\nAfterDawn > Uutiset > Kohuttu The Pirate Bay -dokumentti katsottavissa ilmaiseksi YouTubessa\nKohuttu The Pirate Bay -dokumentti katsottavissa ilmaiseksi YouTubessa\nKirjoittaja Sami Koivunen @ 9.2.2013 17:20 Kommentteja (7)\nThe Pirate Bay -dokumentti julkaistiin eilen illalla vapaaseen jakeluun. TPB-AFK eli "The Pirate Bay - Away From Keyboard" sai ensi-iltansa yhtä aikaa Berliinin kansainvälisillä filmifestivaalileilla ja internetissä.\nTPB-AFK:n on ohjannut ruotsalainen Simon Klose. Dokumentti kestää 85 minuuttia ja siihen on tarjolla englannin kieliset tekstitykset. Dokumenttia mainostetaan "kolmen ihmisen taisteluna maailman suurinta teollisuutta (eli mediateollisuutta) vastaan". Dokumenttielokuvaprojekti alkoi alunperin vuonna 2010 Kickstarter-projektina ja sen traileria on katsottu YouTubessa yli 2 miljoonaa kertaa.\nDokumenttielokuva seuraa The Pirate Bayn perustajien taistelua sekä Yhdysvaltojen että Ruotsin viranomaisia vastaan. Trailerin julkaisun yhteydessä elokuvan päätähtenä esiintyvä Peter Sunde kertoi TorrentFreakille dokumentin olevan "sekopäinen tarina":\nKun näin elokuvan, mietin sitä kaksi viikkoa keksimättä siitä mielipiteitä tai osaamatta pukea niitä sanoiksi. Se on sekopäinen tarina ja elokuva saa minut miettimään paljon viime vuosien tapahtumia.\nElokuvaa voi tukea virallisten kotisivujen kautta, josta dokumentin voi myös ostaa itselleen. Elokuvan aiheeseen sopivasti sen voi katsella ilmaiseksi YouTubesta Full HD -laadulla:\nTägit: YouTube The Pirate Bay peter sunde TPB-AFK\n<Levy-yhtiöt pyysivät Helsingin käräjäoikeutta perumaan The Promo Bayn estot >Euroopan ihmisoikeustuomioistuin: tekijänoikeuslait puuttuvat ihmisoikeuksiin\nOnhan tuo myös torrenttina ladattavissa The Pirate Bay:ssä.\nLaatuina 1080p, 720p ja 480p\nViestiä on muokattu sen lähettämisen jälkeen. Viestiä on muokattu viimeksi 9.2.2013 @ 20:00\n-yrittäminen on ensimmäinen askel epäonnistumiseen-\nOleks sä jo ymmärtäny kuinka aitoo sinä olet ?\nKatso tuolta at:\nViestiä on muokattu sen lähettämisen jälkeen. Viestiä on muokattu viimeksi 9.2.2013 @ 23:31\nVielä kun joku tekisi suomisubit.\neiköhän ne pikapuoliin tehdä\n"mitä et Piratebaystä löydä,sitä sinä et tarvitse" voisi olla sopiva sananlasku tuolle sivustolle\nManhattan By Night 2: AMD FX-8350@4.6Ghz, Asus 990FX Crosshair V-Z 4x2GB1600hz RAM, Gigabyte Radeon HD6990, Super Flower GGP750W, Corsair H80i Rosewill Armor Evo, Windows 7 Professional 64bit\nHieman olisi toivonut enemmän kavereiden kännäilyä, mutta erittäin katsottava dokumentti. Jotenkin tuntui jäävän kesken vaikka kertoikin tarinansa.\nViestiä on muokattu sen lähettämisen jälkeen. Viestiä on muokattu viimeksi 11.2.2013 @ 22:35\nolisi ollut kova kun olis tullut vaan dvd/BR myyntiin :D\n† RTFM †


Huonot Treffit Rekkakuskin Palkka / Jyväskylä Tatuointi\nComments Off on Huonot treffit rekkakuskin palkka\nMielestäni rekkakuskeja ei arvosteta ollenkaan niin paljon kuin pitäisi, vaan . tyttöystävän hienosta akateemisesta urasta ja kovasta palkasta. Paljonkohan mahtaa olla rekkakuskin palkka? ajamalla saa € kuukaudessa, ei mikään huono palkka ja työpäivätkin vain 10 tuntia. Palkkaa netto € kk, riippuen minne ajetaan. niin olist havainnut, että rekkakuskien palkat ovat €/kk BRUTTO. .. Ulkolaisten persaukisten kalustokin on niin huonoa että tien muut Etusivu · Keskustelu · Treffit · Posti · Chat · Tarjoukset · Alennuskoodit · Matkat · Suomi24 yrityksille..\nHae vain otsikoista Jäsenen nimi: Päävalikko Raskaus Vauvakuume Ovulaatiolaskuri Raskauslaskuri Raskausviikot Synnytys Synnytystarinat Nimet Nimipäiväkone Tilaa odottajan uutiskije Vanhemmuus Arki Kasvatus Koti ja DIY Parisuhde Perhesuhteet Ruoka Tarinat Terveys Vapaa-aika Vauva ja taapero Hankinnat Apua Vauva itkee Imetys Uniongelmat Uhmaikä Teini-ikä Jaksaminen Erityisyys Blogit Havaintoja parisuhteesta Mirvan menomatkat Puhu muru Blogiyhteisö Blogiyhteisön säännöt Osallistu Keskustelu.\nOnko kellään mitään hajua paljonko rekkakuskin bruttopalkka on keskimäärin Suomessa lisineen sun muineen? Rekkakuskin työ on uuvuttavaa puurtamista ja pitkää päivää saa tehdä sekä auton kopissa nukkua. Palkka on vastuuseen nähden huono ja. Palkkaa netto € kk, riippuen minne ajetaan. niin olist havainnut, että rekkakuskien palkat ovat €/kk BRUTTO. .. Ulkolaisten persaukisten kalustokin on niin huonoa että tien muut Etusivu · Keskustelu · Treffit · Posti · Chat · Tarjoukset · Alennuskoodit · Matkat · Suomi24 yrityksille.\nIlmaiset pornoleffat bb inka video\nRiippuu ihan täysin millaisessa yrityksessä on töissä, jotkut hakevat valmiiksi lastatut peräkärryt vaan kyytiin, jossakin muualla kuski joutuu itse tekemään koko kuorman itse. Keskustelu unesta ja jaksamisesta. Tiedän joitakin taloja joissa systeemi on käytössä ja kuskit ajavat silmät punaisina että saisivat mahdollisimman ison tilin. Sidebar extra menu Tilaa lehti Lue digilehti Tilaa odottajan uutiskirje Tilaa Meidän Perheen uutiskirje Palvelut Tilaajan edut Toimitus Palaute. Nostan kyllä hattua kuka tuolla työllä perheensä elättää!!! Ulkomaille ajettaessa tosiaan joutuu yöpymään autossa mutta uudet autot ovat todella tilavia ja sängytkin mukavia.\nVammalan saluuna bb talon tapahtumat\nHuonot treffit rekkakuskin palkka Viestiketju osiossa ' Kahvitunnilla 'käynnistäjänä Harkitseva poika. Kiitos tiedoista, kertokaa lisää. Mutta tuossa se pyörii varmaan euron kieppeillä. Siuta vastassa on miun pieni farmari, jonka takapenkillä nukkuu miun maailman tärkeimmät aarteet. Ajo- ja lepoaikoja kontrolloidaan todella tarkkaan ja sakot ovat kovia joten niistä kannattaa pitää kiinni.\nHuonot treffit rekkakuskin palkka 636\nNAINEN OTTAA SUIHIN ÄITI JOTA HALUAISIN PANNA 261\nKoivuhaan hieronta infrapunasauna haitat Olen sitä mieltä, että nykyajan ihmiset kiinnittävät aivan liikaa huomiota pelkästää palkaan. Järjestä seuraavat numerot pienimmästä suurimpaan: Keskustelun etusivu Sana vapaa. Keskimääräiseen kuukausipalkkaan vaikuttavat monet tekijät kuten työtehtävä, toimiala ja työkokemus. Se että suomalaiset eivät jostain syystä halua noudattaa, onkin jo toinen tarina.\nVesimies rakkaus naimisissa oleva mies\nSidonta seksi siwa valkeakoski\nHierontaklinikka oulu lespo seksiä\nmitä on suomalaisuus viehättävä nainen


Nelivetokatumaasturi Helsingin lumessa ykkönen - Yleistä autoilusta - Suomi24 Keskustelut\nNelivetokatumaasturi Helsingin lumessa ykkönen\nHelsingin seudulle ei kenenkään kannata hommata matalaa kaksivetokaaraa. Vain nelivetoinen katumaasturi tai vielä parempi maastoauto (Land rover defender, Mersun G tai Toyota Landcruiser). Nyt tuli kerralla 55 cm lunta ja muut ei pääse liikkeelle. Etelään tulee samanlainen lumihelvetti kuin on ollut kautta aikain Pohjois-Norjassa.\nNelivetomaasturilla ajetaan keskimäärin useimmin edellä menevän perään ja aiheutetaan ketjukolareita.\nahaa, kommentti tuli vm 1991 Opel Kadettin omistajalta joten emme noteeraa...\nEikös siellä pääkaupungissa pitänyt pärjätä vaikka kesärenkaalla kun muistaa ennakoida?\nMaasturia tarvitsevat ne, joiden pitää välttämättä asua Helsingissä, mutta jotka eivät kykene maksamaan hallipaikasta. Joten tyytyminen on kadunvarsiparkkiin.\nSilloin harvoin, kun lunta tulee, vapaat parkkipaikat ovat kortilla. Yleensä tarjolla on vain reipasta lumikasaa kadun varrella. Tavallisen auton 12-13 cm maavaralla on turha moiseen parkkiin edes yrittää.\nMinä ostin telaketjuilla varustetun Hummerin. Pitäähän se kauppaan päästä täällä Helsingin seudulla.\nEn tiedä mihin niistä kolmestatoista kaupasta menisi mitkä tässä parin kilometrin säteellä on, mutta nou propleemo, telaketjuilla pääsee.\nCross over ja yli paksujen nietosten, neliveto on plussaa!!🇨🇦🇨🇦\nPoliitikkojen puolesta sähköpotkulauta, kelin puolesta Lada Niva tai Suzuki Jimny. Niva on tosin kapeilla kaduilla vähän kankea, jostain Land Cruiserista nyt puhumattakaan.\nKyllähän Helsingissä on ihan hyvin pärjännyt etuvetoisellakin autolla näillä keleillä.\nOho, eikö etuvetoisia ole vielä kielletty. Häiritsee työmatkaliikennettä, rapa lentää kun ruopii risteyksissä. Saattaa kurata mun hiilivoimalla toimivan teslan.\nTodella huonolla kelillä tosimies ottaa tallista nelivetotraktorin. Ja hinausköyden, jotta voi kiskaista juuttuneet katumaasturi ym. autoilijat liikkeelle.


Edustajainhuone saattaa tänään asettaa Trumpin virkarikossyytteeseen kapinaan usuttamisesta - Ulkomaat - Ilta-Sanomat\nPresidentti Donald Trumpista on tulossa ensimmäinen presidentti, joka asetetaan virkasyytteeseen kahdesti.Kuva: Samuel Corum / CNP / Zuma / MVphotos\nDemokraattien mukaan Trump yllytti kannattajiaan kapinaan usuttaessaan nämä riehumaan kongressitalolle viime viikolla. Syytteessä on mukana myös Trumpin puhelu Georgian osavaltion vaaleista vastaavalle viranomaiselle, jossa presidentti vaatii tätä löytämään itselleen riittävästi ääniä osavaltion vaalituloksen kääntämiseksi voitokseen.\n– Kaikessa tässä presidentti Trump vaaransi vakavasti Yhdysvaltojen ja sen hallituksen instituutioiden turvallisuuden, demokraattien esityksessä sanotaan.\nDemokraateilla on edustajainhuoneessa enemmistö, ja äänestyksen uskotaan johtavan virkarikossyytteeseen. Huomiota kohdistuu siihen, kuinka moni republikaaneista tekee poliittisesti riskialttiin teon ja liittyy mukaan äänestämään Trumpia vastaan. Ainakin Trumpia aiemminkin kritisoinut republikaaninen kongressiedustaja Adam Kinzinger on vihjaillut voivansa äänestää virkarikossyytteen puolesta.\nOsa republikaaneista on kritisoinut Trumpia viime viikon toiminnasta, mutta sanonut pitävänsä virkarikossyytettä tarpeettomana ja kansaa jakavana toimena. Demokraatit ovat kuitenkin katsoneet, että Trumpille on koiduttava seurauksia väkivaltaisuuksiin yllyttämisestä.


Hosta kasvit - puutarhakasvit - Hosta kasvit - Puutarha - 2022\nHalcyon on laji, joka kuuluu keskisuurten Hosta-kasvien ryhmään. Se rakastaa valotuksia puolivarjossa tai varjossa, siinä on keskikokoiset, soikeat ja lanceolate-lehdet, jotka muuttuvat sydämen muotoisiksi kypsyyden saavuttua.\nHalcyon on yksi kauneimmista isäntälajeista arvokkaiden lehtiensa ansiosta, joilla on voimakas sininen väri. Kukka näyttää sen sijaan laventelilta tai valkoiselta, kannettuna keski-matalalla ja paksulla sävyllä runsaalla kukinnalla. Tätä tyylikkäättä ja laajalti levinnyttä lajiketta pidetään yhtenä 'Tardiana' -ryhmän kauneimmista. Kastelun suhteen kasvi tulee uida säännöllisesti, jotta juuret eivät kuivaa. Kuivatut kukat leikataan kukinnan lopussa. Ehdotus saada vielä enemmän kukkia on käyttää lannoitetta kasteluveteen.\nKrossa Regal on erittäin suuri kasvi, joka saavuttaa itse asiassa 75 cm korkeuden ja 100 cm leveyden, ja on rakastaja valotuksia varjossa puoli varjossa. Sen lehdet ovat erittäin suuria, vaaleanpunaisia ja hiukan aaltoilevia, glaukoisia, pruinoosisia, kantavat pystyssä olevia lehtiä. Kukka on sen sijaan laventelinvärinen suppilomainen, ja sitä kannetaan 140 cm korkeilla asteikoilla, joskus uteliaasti siksak. Krossa Regalin optimaalisen kasvun kannalta on tärkeää valita sopivin maalaji. Täydelliset ovat rasva-, savi- ja hiekkasubstraatit, joissa kasvi löytää ihanteellisen elinympäristön kehittää. Kiinnitä huomiota myös kosteuteen! Vain oikein varotoimenpitein kasvi voi kehittyä parhaimmillaan. Viljelymaan osalta voidaan sanoa, että sen pH voi olla hapan, emäksinen ja neutraali.\nHosta fluktuaanit Sagae\nFluctuans Sagae on ehdottomasti suuri lajike; sen korkeus on 85 cm ja halkaisija 120 cm. Edullinen valotus on varjo tai osittainen varjo, ja kasvutyyppi on melko hidas. Fluktuanit Sagae on kasvi, jolla on huomattava vaikutus elegantin laakerinsa ja tämän vuoksi erittäin arvostetun koristekasvina. Lehdet ovat erittäin suuria, sydämen muotoisia, kevyesti aaltoilevia, värjättyjä vaaleanvihreällä ja tummanvihreällä kermalla ja keskireunalla, kannettuna vaakasuoraan pystyssä olevilla lehtikiloilla. Kukkia näkyvät suppilon muotoisina, vaalean laventelinvärisiä, ja ne ovat keskitasoisia.\nHosta suuria odotuksia\nHosta-kasveista tälle lajikkeelle on ominaista suuri koko, kimppujen korkeus on 75 cm ja halkaisija samansuuruinen, mikä on huomattavaa sekä lehtille että kukille. Se on luultavasti tunnetuin H. sieboldiana -mutaatio. Se on kasvi, joka rakastaa auringonottoa, suhteellisen hidasta kasvua ja erinomaista käytettäväksi eristettynä näytteenä. Lehdet ovat suuria, pyöreitä, sipulimaisia ja aaltoilevia, kerman ja kaaren keskellä ja tummanvihreä reuna yleensä taipuisa. Kukkien kellonmuotoinen, valkoinen väri, tiheässä massassa, melko lyhyillä sävyillä.\nTuoksuva kimppu on keskikokoinen hosta, korkeus noin 45 cm ja halkaisija 65 cm. Se kasvaa hyvin ympäristöissä, jotka ovat hyvin alttiina auringolle tai auringolle, on voimakas ja nopeasti kasvava ja on huomattava lajike sekä lehtiä että kukkia varten. Lehdet ovat suuria, sydämenmuotoisia, aaltoilevia, monivärisiä vaaleanvihreitä ja norsunluunvärisiä norsunluun marginaalilla, kun taas kukat ovat suppilon muotoisia, suuria, erittäin tuoksuvia valkoisia, suurikokoisilla. Sen kukinta-aika vastaa elokuun ja syyskuun kuukautta, kun se saavuttaa maksimikorkeutensa. Jos haluat yhdistää kasvin muihin lajeihin, parhaita ovat Convallaria, saniaiset, vuokko ja Persicaria.\nAzure-lumi on monenlainen suuri hosta, jota voidaan käyttää sekä erillisenä yksikkönä että maapeitteenä. Hän rakastaa varjoisaa altistumista, hänellä on pitkänomaiset vihreät siniset lehdet, reunalla lievästi aaltoilevat; lehtien alaosa on valkoinen. Azure Snow -kukat ovat suppilon muotoisia, laventelinvärisiä, ja niitä kannetaan korkeissa kukkakuvioissa.\nJoulukuusulaji on iso kokoinen hosta-sukuun kuuluva lajike. Kypsät näytteet saavuttavat halkaisijan 90 cm ja korkeuden 50 cm, mikä sopii erinomaisesti osittaiseen varjostukseen. Lehdet ovat suuria, sydämenmuotoisia, sipulisia, monivärisiä kermareunalla ja tummanvihreitä harmaasävyisillä laskimoilla, kun taas kukat ovat kellonmuotoisia ja laventelinvärisiä.\nPieninä kasveina saavutetaan 30 cm korkeus ja 70 cm halkaisija, kun ne ovat täysin kehittyneet. Diamond Tiara on rakastaja varjoa, voimakasta ja nopeaa kasvua, sitä käytetään erinomaisesti reunoihin tai peitteisiin. Lehdet ovat pieniä, sydämen muotoisia, kirjavia tummanvihreällä keskuksella ja valkoisella reunalla, samalla kun ne esittävät laventelinvärisiä violetteja kukkia, joita kannetaan korkeissa kukkakuvioissa.\nKeskikokoisesta suureen lajikkeeseen, sen korkeus on 60 cm ja halkaisija 130. El Captain -lajilla on houkutteleva lajike, jossa on kirjava monivärinen lehti, varjostetulla keltamarginaalilla chartreuse ja harmaa-vihreä tummanvihreä keskiosa. El Captain -lajin isäntäkasveilla on laventelikukkia, jotka ovat kukka-asteikolla kaksi kertaa korkeampia kuin kasvit.\nKasvi on keskikokoinen ja muodostaa pään 60 cm leveä ja korkea 35. Hosta Camelot -lehdet ovat voimakkaasti sinisiä, sydämen muotoisia ja keskikokoisia. Kukkia ovat kellonmuotoisia, käytännöllisesti valkoisia ja ne sijaitsevat kukkasivulla, joka on hiukan korkeampi kuin kasvi. Varjoisten näyttelyiden rakastajaa pidetään yhtenä kauneimmista Tardiana-ryhmään kuuluvista lajikkeista.\nKuinka kasvattaa hyasinttia kotona: miellyttävät askareet\nCopyright 2022 \_ Hosta-kasvit...


RR-tietopalvelu -hankekuvaus S21456, Pelkosenniemen työmarkkinat ja muutoksen tuulet\nHankkeen nimi: Pelkosenniemen työmarkkinat ja muutoksen tuulet\nSuunnitelman mukainen toteutusaika: Alkaa 1.9.2018 ja päättyy 30.9.2020\nHakijan virallinen nimi: Pelkosenniemen kunta\nJakeluosoite: Sodankyläntie 1A, 98500 PELKOSENNIEMI\nPuhelinnumero: 040 507 6286\nHankkeen yhteyshenkilön nimi: Mika Petri Tenhunen\nYhteyshenkilön sähköpostisoite: mika.tenhunen(at)pelkosenniemi.fi\nYhteyshenkilön puhelinnumero: 0401950488\nHanke on valmisteltu yhteistyössä kunnan viranomaistahojen kanssa, hallinto-osasto, sosiaaliosasto ja elinkeino-osasto. Tarvekartoitusta on tehty nuorisotoimen sekä työpaja Sykkeen kanssa yhteistyössä.\n1.\tTyöllisyyttä edistävien palvelukokonaisuuksien ja ennen kaikkea verkoston – kehittäminen.\n2.\tAlueen elinkeinoelämän työntekijä- ja osaamistarpeiden tunnistaminen\n3.\tUusien työmahdollisuuksien ja pätkätöiden tehostettu välittäminen ja niistä tiedottaminen.\n4.\tHenkilöasiakkaiden osaamistarpeiden tunnistaminen sekä osaamisen vahvistaminen yritysten tarpeita vastaavaksi.\n5.\tHankkeen kohderyhmälle rakennetaan valmennusohjelma, joka tukee henkilökohtaista työllistymissuunnitelmaa. Hankkeen asiakkaat ovat kokoajan kuitenkin työmarkkinoiden käytettävissä.\nHankkeen varsinaisina asiakkaina ovat nuoret työttömät sekä yli vuoden työttömänä olleet, joille tarvitaan vaikka lyhytaikaista työkokemusta. Osaltaan myös pitkäaikaistyöttömät, joilla tarvittavaa osaamista tai sitä voitaisiin koulutuksen kautta saada.\nNäitä nuoria ja alle 50v. työttömiä kunnassa on tällä hetkellä työttömänä n.30 henkeä. Yi 50v. 38 henkeä.\nHankkeen välillisenä kohderyhmänä ovat mikro- ja pienyritykset, joita kunnan yrityskannasta on n. 95%, ja jotka haastatteluissa ja kohtaamisissa tuottavat työpanoksellaan tietoa osaamistarpeista sekä muista yleisistä vaatimuksista eri tehtäviin.\nYrityksiä alueella on noin 60, joihin on mahdollisuus saada työkokeiluja tai lyhytaikaisia työmahdollisuuksia. Kohderyhmänä on myös kyläyhdistykset sekä muutama muu yhdistys jolla voi olla työmahdollisuuksia tarjottavana.\nKohderyhmänä on myös seurat ja yhdistykset eli haastetaan heidät myös mukaan miettimään mistä saadaan nuorille työmahdollisuuksia. Samalla he voivat myös vaikuttaa omaan viihtyvyyteensä. Kyläyhdistysten taholta on jo tullut yhteydenottoja että he kaipaisivat monenlaista apua.\nMyönnetty EU- ja valtion rahoitus: 102 648\nToteutunut EU- ja valtion rahoitus: 102 636\nSuunniteltu julkinen rahoitus yhteensä: 128 311\nToteutunut julkinen rahoitus yhteensä: 128 295\nJakeluosoite: Sodankyläntie 1 A\nTyöttömistä suurin osa on miehiä. Ei olla saatu tarkempaa luetteloa TE-toimistosta sillä he eivät saa antaa kunnalle luetteloa työttömistä. Tiedetään kuitenkin että suurin työttömien ryhmä on yli 50 -vuotiaat metsurimiehet. Nuorissa sukupuoli vaihtelee vuotuisesti. Tällä hetkellä nuorissakin pääosa on miehiä.\nHankkeessa ei ole erityisiä toimenpiteitä sukupuolinäkökulman valtavirtaistamiseen. Toimenpiteet kohdistetaan sekä naisin että miehiin.\nHankkeen tavoitteena on niin miesten kuin naistenkin työllistyminen. Tehtävän mallin on tarkoitus palvella tasapuolisesti niin miehiä kuin naisia.\nMikäli saadaan paikallisa töihin niin vähemmän kuluu esim. polttoaineita työssä käyntiin.\nMikäli työpaikoille tulee työntekjät läheltä niin ilmaston kuormitus on vähäisempää.\nTyöttömien määrän laskeminen, nuorten työllistymismahdollisuuksien parantaminen. Paikallisen työvoiman käyttämisen kasvattaminen. Välillisesti voi työllistää myös muun paikkakunnan työnhakijoita esim. niin että paikallisista ei löydy työpaikkaan tekijää mutta TE -toimiston kautta se täytetään toiselta paikkakunnalta tulevan työntekijän voimin.\nMallin avulla löydetään tehokkaampi tapa tehdä työvoimapalveluita, joka palvelee työnhakijoita myös uudessa maakuntamallissa varsinkin jos sote-uudistus menee läpi. Mallin tarkoitus on myös löytää työlle tekijä ilman kuntarajoja.\nPyritään saamaan alueen nuoret työllistymään alueelle pidempiaikaisesti ja ympärivuotisesti. Matkailun työpaikoissa olisi tärkeää löytää työlle pitkäaikainen työntekijä. Paikallisuus lisää työhön sitoutumista. Paikallisen työntekijän liikumminen on ekologisempaa ja vähäisempää kuin muualta tulevan.\nElämänlaatu ja hyvinvointi kasvaa kun päästään työnsyrjään kiinni.Uusi malli myös antaa lisää tietoa ja koulutusmahdollisuuksista alueella ja lisää elämänlaatua ja hyvinvointia.\nHanke ei ole varsinainen tasa-arvoa edistävä hanke niin välillisesti se voi vaikuttaa miesten tasa-arvon edistämiseen kun työttömistä suurin osa on miehiä.\nKulttuuriympäristö ja perinteet säilyvät paremmin jos sellaiset nuoret jotka haluvat jäädä alueelle töihin ja asumaan, myös siihen pystyvät. Myös matkailupalveluissa toivotaan paikallisia osaajia esim. oppaiksi jne..\nPelkosenniemen työmarkkinat ja muutoksen tuulet -hanke lähti etsimään ratkaisuja Pelkosenniemen työttömyyden ongelmiin. Työttöyysaste on ollut korkea ja työttömien sekä työnantajien kohtaaminen haastavaa. Hankkeessa pyrittiin löytämään oikeanlainen toimintamalli työllisyysasteen parantamista.\nHankkeen aikana perehdyttiin nykytilanteeseen, sen haasteisiin ja ongelmiin. Hankkeessa tutustuttiin eri sidosryhmien tapoihin toimia yksin, sekä yhdessä. Lisäksi hankkeessa tutustuttiin yrittäjien sekä työnantajien tarpeisiin ja toimintatapoihin ja pyrittiin löytämään erilaisia ratkaisuja heidän tarpeisiinsa.\nTutustuttiin pienen kunnan työttömyysrakenteeseen, työttömien koulutus- ja työtaustaan, sekä mentaalipuoleen.\nPienten kuntien erityisenä haasteena on työttömien vähäinen koulutus ja työkokemus, eräänlainen kunnianhimon puute, sekä tietty lannistuneisuus. Työnteko ei ole palkitsevaa, sitä ei koeta merkitykselliseksi, sen tuomaa rahallista korvausta ei koeta tärkeäksi ja ponnistelut näiden eteen koetaan liian haastaviksi ja raskaiksi. Oman osaamisen arvottaminen on usein joko täysin nollassa tai liian korkea, koska todellista perspektiiviä asiaan ei ole. Myös sosiaaliset haasteet vähentävät työllistymisen mahdollisuutta. Usein se oma pieni ympyrä koetaan turvalliseksi, ruokaa saa luonnosta ja vapaa-aikaan halutaan myös panostaa ajallisesti. Työllistyminen toiseen kuntaan koetaan liian raskaaksi, eikä se tuo riittävästi merkitystä vaivaansa nähden.\nTyöttömien koulutusrakenne ja asenne eivät vastaa mitenkään sitä tarvetta, mitä matkailukunnassa on. Matkailualan yritysten tarpeet ovat tällä hetkellä aivan liian kaukana työttömien rakenteesta, joten hankesuunnitelmaan oli tehtävä muutos tämän toteamisen jälkeen.\nHankkeessa toteutettiin Rekrytointikampanja siksi, että alueelle tarvitaan kipeästi uutta työvoimaa matkailun tarpeisiin. Alueen yritykset kamppailevat samoista työntekijöistä, kun muutkin Lapin kunnat, joten oli kehitettävä vetovoimainen rekrytointikampanja vetovoimaisuuden lisäämiseksi. Kampanja toteutettiin Työmatkasi?-teemalla. Sillä heräteltiin ruuhkaisessa Etelä-Suomessa eläviä, kiireisiä työttömiä ja työssäkäyviä verkkaisemman ja mielekkäämmän elämän pariin Pelkosenniemelle.\nKampanjassa toteutettiin Pelkosenniemi.fi-sivustolle uuden kuntalaisen tietopaketti, sekä kaksi eripituista mainosvideota. Toinen lyhyempi 15 sek video näytettiin Helsingissä Elielinaukiolla katuvarsimainoksena samaan aikaan TE-palveluiden rekrytointikampanjan kanssa 4vk elo-syyskuun vaihteessa ja pidempi versio 20 sek lisättiin kunnan nettisivuille ja sosiaaliseen mediaan. Video löytyy osoitteesta www.pelkosenniemi.fi ja Pelkosenniemen youtube-kanavalta.\nToisena toimenpiteenä tehtiin Neurologisten palveluiden pilotti. Pitkäaikaistyöttömien pitkittyneeseen työnhakuun ja vaikeuteen saada töitä on aina jokin syy ja hyvin useasti se on neurologiset haasteet. Useasti näillä pitkäaikaistyöttömillä saattaa olla jo lapsuudesta saakka olevia neurologisia haasteita, joita ei ole koskaan sen tarkemmin tutkittu ja\nselvitetty tai myöhemmällä iällä kehittyneitä vaikeiden elämäntilanteiden mukanaan tuomia kasaantuneita haasteita. Nämä jäävät useasti normaalilla lääkärikäynnillä huomaamatta, eikä asiakkaat osaa edes epäillä mitään olevan vialla. Hankkeen pilotissa ostettiin tehostettuja palveluita työ- ja toimintakykyarviointien tekemiseksi erikoislääkäriltä ja tarvittavien asiakkaiden osalta neuropsykiatrisia lisätutkimuksia ja palveluja.\nPilottiin kerättiin vajaa kymmenen 25-50 vuotiasta asiakasta, joilla on takana pitkäaikaistyöttömyyttä ja suuria haasteita edetä työelämässä eteenpäin. Osa näistä asiakkaista tarvitsee jatkuvaa ns. rinnallakulkemista, jotta pystyvät edes tyydyttävään työssä suoriutumiseen, saatikka avoimeen työnhakuun.\nPilotin aikana asiakkaille tehtiin kattavat ennakkohaastattelut ja testit. Erikoislääkäri tutkii asiakkaat ennakkohaastattelujen perusteella, laatii heille tarkan lisäselvityssuunnitelman, tekee lisätestejä ja haastatteluja sekä ohjaa tarvittaessa neuropsykiatrille.\nPilotin jälkeen tehtävä jalkautetaan osaksi Pelkosenniemen kunnan työllisyydenhoitoa Pelkosenniemen sosiaalipalveluiden ja PelSavun Pelkosenniemen-Savukosken kansanterveystyön kuntayhtymän kautta ja asiakkaiden hoitopolkuja jatketaan.\nPelkosenniemelle perustettu moniammatillinen yhteistyöryhmä on kokoontunut kuukausittain yhdessä pohtimaan asiakkaiden tilaa ja mahdollisia polkuja ja tätä kautta on jo nyt saatu hyviä tuloksia aikaiseksi asiakkaiden polulla.\nKunnassa on myös tehostettu ja muokattu eri toimintamalleja uudella tavalla hankkeessa havaittujen asioiden perusteella ja tämän toivotaan saavan positiivisia eteenpäin suuntaavia tuloksia aikaiseksi jatkossa. Asiakkaiden polkuja on tehostettu ja tiivistetty, heille on rakennettu tarkat suunnitelmat ja askelmerkit, joihin jokainen eri taho sitoutuu ja näin asiakas saa parhaan mahdollisen tuen ja avun työllistymisen saralla.


Suomen Sukututkimusseuran blogi: Sukututkijan Joulukalenteri 9.12.2016\nSukututkijan Joulukalenteri 9.12.2016\nRatsumieheni oletti, että matkaisimme Portugaliin ja sieltä Atlantin yli Uuteen Maailmaan. Ei, minä haluan ensin Afrikkaan. Katsotaan, saisimmeko sieltä jonkun laivan, joka veisi meidät meren yli.\nTuntematon Kunta Kinte\nTarkemmin sanoen olemme nyt Gambiassa Juffuren kylässä. Kuka sukututkija muka voisi sivuuttaa Alex Haleyn (1921-1992) legendaarisen romaanin ”Juuret” (Roots: The Saga of an American Family), jonka lähtökohtana oli Gambian Juffure.\nAlbreda/Juffureh (Nikki Russel 2007)\nRomaanin päähenkilö ja Haleyn esi-isä Kunta Kinte syntyi vuoden 1750 tienoilla Mandinkan kylässä Juffuressa. Eräänä päivänä 1767 hän lähti keräämään tarvikkeita rakentaakseen rummun. Orjakauppiaat sieppasivat hänet ja kuljettivat Lord Ligonier laivalla Marylandiin Pohjois-Amerikkaan. Hänet myyttiin Virginiaan William Wallerille, joka antoi miehelle nimen Toby. Tämä karkasi ja menetti siitä syystä jalkateränsä. Lopulta Kunta Kinte hyväksyi kohtalonsa ja avioitui naisorja Bellin kanssa. He saivat tyttären nimeltä Kizzy, jonka raiskasi tämän isäntä Tom Lea. Suhteesta syntyi poika: Alex Haleyn isoisän isä.\nHaleyn mukaan griotti Kebba Kanga Fofana kertoi hänelle Gambiassa Kunta Kinten sukutiedot. Niiden mukaan Kunta Kinte kuului sukuun, jossa miehet olivat olleet seppiä ja suvun kantaisä Kairaba Kunta Kinte oli kotoisin Mauritaniasta. Näin Haley pystyi yhdistämään oman perimätiedot afrikkalaiseen perimätietoon. Kuulostaa hienolta, täydelliseltä… mutta… mutta...\nGriotti on länsiafrikkalainen trubaduuri ja perinteen tallettaja ja kertoja. Tavallaan ”sukutietäjä”, joka tallettaa muistissaan heimon perimätietoa. Tutkijoiden mukaan Fofana ei ollut oikea griotti. Gambian valtionarkiston johtaja varoitti Alex Halyeta uskomasta suoraan tämän tietoja. Orjuutta tutkinut historioitsija Donald R. Wright on todennut, että gambialaisten griottien tiedot ulottuvat korkeintaan 1800-luvun puoliväliin. Haley oli kertonut orja Kunta Kintestä niin monelle ihmiselle, että sai Fonfanalta vain takaisin omat tietonsa. Lisäksi Fonfana kertoi sen mitä kuulija halusi: tarinan, joka ilahdutti kuulijaa ja sopi hänen tarinaansa.\nHaley uskoi, että suullinen perimätieto on luotettavampi lähde kuin valkoisten dokumentit eikä syventynyt niihin kuin pinnallisesti. Asiakirjojen mukaan Wallerin perhe omisti Tobyn jo 1762, siis kuusi vuotta ennen kuin hänet Haylen mukaan Lord Ligunier-laivalla tuotiin Amerikkaan. Lisäksi tämä Toby kuoli jo vuonna 1782 eli kahdeksan vuotta ennen kuin oletettu Kizzy-niminen tytär syntyi.\nJames Island, josta tuli vuonna 2011 Kunta Kinteh Island\nSurkuhupaisaa kyllä, huolellinen lähdetyö olisi auttanut Haleyta täsmentämään perimätietoa oikeampaan suuntaan. Haleyn kuvaaman William Wallerin isällä eversti Wallerilla oli asiakirjojen mukaan orja nimeltä Hopping George, jonka jalkaterä oli viallinen. Taloudessa oli myös naisorja Isabell, joka sopisi Haleyn sukutarinaan. Lisäksi Lean perheestä löytyy myös naisorja nimeltä Kizzy. Lähteet kyllä tukevat Haleyn perimätietoa mutta eritavoin kuin hän oletti.\nAlex Haleyn veljenpojan ottama DNA-testi paljasti muuten sen, että Alex Haleyn suora isälinja menee - Skotlantiin, mikä tukee tietoa naisorjan ja isännän suhteesta.\nKaikessa tapauksessa Alex Haleyn ”Juuret” työnsi 1970-luvulla liikkeelle valtavan sukututkimusbuumin. Sille on syytä nostaa malja! Ja ennen kaikkea hyvälle sukutarinalle, tärkeästä aiheesta. Orjat pitivät tarkasti tiedossa sukuperänsä niin hyvin kuin kurjissa oloissa pystyivät. Tieto antoi voimaa selviytyä.\nJoulukalenterin kuvat: Wikimedia Commons ellei toisin mainita


Kasvokkain: Rentoutumisesta ja levon tärkeydestä\nOlen ollut kipeänä. Olen vieläkin kipeänä. Aiemmin viittaamani alakulo liittynee tähän. Minulla ei ole ollut oikein mahdollisuutta rentoutua viime aikoina, mikä ei suoranaisesti ole edistänyt nopeaa toipumista, siksi olo on oikeastaan vain karmeutunut viime päivinä. Tänään sain kuitenkin vihdoin tilaisuuden lepoon.\nAamulla hampaita pestessäni mietin, olisiko mukava käyttää osa tämän päivän minä-ajasta meikkaamiseen. Meikkaaminen on ihanaa, mukavaa tekemistä, rentouttavaa ja terapeuttistakin.\nJa sitten seuraava ajatus yllätti, tuli aivan puskista. Ei kiitos. En jaksa. En halua käyttää vähäistä energiaani tähän.\nMutta mitä? Miksi en muka? Ei sillä, en minä joka päivä meikkaakaan, mutta kun kerrankin olisi aikaa ja hyvä tilaisuus ja minä tykkään siitä, niin miksi ei?\nAloin pohtia asiaa ja hoksasin jotain, mitä en ole ennen tullut ajatelleeksi. Ja se oivallus oli tämä: rentoutuminen ei ole lepoa.\nTai jos totta puhutaan, niin jonkun tämän tyyppisen ympärillä ajatukseni ovat kierrelleet niinä iltoina, kun olen halunnut käyttää kallisarvoisen oman aikani hyvien sarjojen katsomiseen sen sijaan, että menisin nukkumaan. Olen tiennyt, että minun kannattaisi oikeasti vain nukkua. Heti. Heti kun siihen saa tilaisuuden. Koska uni on tärkeää. Sitä hokee nykyään joka toinen, ainakin kaikki hyvinvointivalmentajat.\nOngelma on siinä, että nukahtaminen on todella vaikeaa, jos ei ole rentoutunut. Ja vaikka esimerkiksi telkkarin tuijottamisen rentouttavasta vaikutuksesta voidaan olla montaa mieltä, introverttinä minulle on nykyään jo päivänselvää, että minä en saa unta, jos en saa päivän tuoksinnoiden jälkeen olla hetken itsekseni, ihan rauhassa. Vaikka sitten telkkarin ääressä.\nLevätäkseni minun täytyy siis saada rentoutua. Mutta rentoutuminen ei ole lepoa.\nJa kun keho on ylikierroksilla ja flunssan kourissa, se huutaa lepoa. Lepoa, lepoa, lepoa! Se ei halua käyttää viimeisiä voimavarojaan meikkaamiseen. Nyt pitää ihan oikeasti tehdä se, mikä yleensä ei onnistu, eli maata sohvalla ja katsoa vaikka Gilmoren tyttöjä ilman että keskittyy. Ja siinä vaiheessa kun sekin on vähän liikaa, mennä heti nukkumaan. Ihan oikeasti heti. Ja nukkua pois niitä univelkoja.\nOnko lepoa sitten blogin kirjoittaminen? Tuskinpa. Ei ainakaan silloin, kun otan myös kuvia, säädän koneella niiden valotuksia, rajauksia sun muita, ja sitten koitan kirjoittaa jotain, vaikka mitään ei meinaa irrota, ja sitten viilaan tekstiä ja kieliasua ja mietin, voiko tämän lauseen ymmärtää väärin ja tuleeko muuten tähän kohtaan pilkkua ja googletan, onko joku sana yhdyssana vai kaksi sanaa.\nEi tämä ajatuksenvirtakaan ehkä lepoa ole, (eli ei ole, ei ihan oikeasti ole), mutta rennnompaa, tätä voisin tehdä ennen nukkumaanmenoa (yhdyssana vai ei?), ja ennen kaikkea: nopeampaa. Tässä tämä, tässä minä, juuri nyt, ilman mitään krumeluureja. Nyt menen lepäämään. Palaan ajatuksineni tänne sitten myöhemmin.\nLähettänyt Belle klo 14.18\nTunnisteet: belle, hyvinvointi\nJonna H. 3. marraskuuta 2015 klo 17.24\nAivottomien ohjelmien katsominen on just hyvää lepoa, ainakin itselle tehokasta. Paranemista sinne! <3\nBelle 9. marraskuuta 2015 klo 17.21\nKiitos paljon! Paremmin menee jo. Ja musta kyllä kans aivottomille ohjelmille on paikkansa, vaikka ne eivät sama asia olekaan kuin uni.\nSalka 3. marraskuuta 2015 klo 21.41\nMä kävin kauneusmessuilla kuuntelemassa Uniergonomia-luennon ja se oli silmiä avaava! Yksinkertaisesti, suurin oivallus oli se, että hyvissä ajoin ennen nukkumaan menemistä rauhoitutaan, istutaan sohvalla ( kenties kumppanin kainalossa ), katsotaan vaikka telkkaria ja ollaan KIITOLLISIA tästä päivästä. Ajatellaan itsestä hyviä, myönteisiä asioita. Työnnetään ne murheet ja stressit pois taka-alalle. Mutta siis, ihan tietoisesti ajatellaan hyviä, myönteisiä asioita. Ja mun täytyy sanoa, tuo on ollut toimiva tekniikka! No okei, muutamana yönä olen herännyt keskellä yötä uniin tulleisiint yöjuttuihin ( vähän stressiä liikkeellä ) mutta noin lähtökohtaisesti olen saanut nukahdettua nopeammin. Se on monta kertaa ollut ongelmana :( Voisinkin tehdä blogiin aiheesta postauksen! Siellä luennolla oli meinaan muitakin hyviä näkökulmia ja vinkkejä :)\nBelle 9. marraskuuta 2015 klo 17.23\nTee ehdottomasti blogipostaus siitä! Minä ainakin haluaisin lukea mitä kaikkea oivalluksia olet saanut. Tämä on oikeasti tosi tärkeä aihe sitä paitsi, ymmärtääkseni nukkuminen ei ole mikään merkityksetön tekijä ihmisen hyvinvoinnissa, ja tää taitaa olla aika yleisesti pielessä, varmaan pahempi ja vähemmän tiedostettu ongelma kuin joku rasvan syönnin määrä Suomessa.\nPocahontas 8. marraskuuta 2015 klo 12.54\nRentoutuminen rentoutusharjoituksen avulla voi olla mitä parhainta lepoa - tai siis unen jälkeen mitä parhainta. Untahan se ei korvaa. Sekä omat kokemukset että muille ohjaamani rentoutusharjoitukset ovat tämän todistaneet kerta kerran jälkeen. Joskus mieli ja/tai keho voivat olla sellaisessa jännitystilassa, että tämäkään konsti ei toimi ainakaan ilman esivalmisteluja. Sellaiseksi sopii esim. topakka fyysinen harjoitus.\nBelle 9. marraskuuta 2015 klo 17.24\nNo, mikäänhän ei korvaa unta. Mutta varmasti rentoutumisharjoituksista olisi itsellekin hyötyä. Jotenkin vaan on niin vaikea alkaa tehdä mitään sen eteen. :D


Huawei on löytänyt yhteistyökumppanin navigointipalveluihin - TomTom-pohjainen ratkaisu voisi korvata Google Mapsin - Muropaketti.com\n21.01.2020 08:36 | Muropaketin toimitus\nHuawei on solminut sopimuksen yhteistyöstä kartoista ja navigointituotteistaan tutun TomTom-yrityksen kanssa.\nYhdysvaltain asettama kauppasaarto kiusaa edelleen Huaweita, eikä yritys voi uusissa malleissaan enää käyttää Googlen palveluita, kuten esimerkiksi Google Mapsia. Kerroimme aiemmin, miten yritys helpottaa sovelluskehittäjien elämää sovellusten tuomisessa Huawein omaan sovelluskauppaan.\nNyt mobiilijätti on solminut yhteistyöstä TomTomin kanssa. Sen myötä Huawei voi käyttää TomTomin karttoja, liikennetietoja sekä navigointiohjelmistoa. Huawei voi hyödyntää näitä omien sovellusten luomiseen, joten esimerkiksi Huawei Maps -sovelluksen ilmestyminen markkinoille on mahdollisuuksien rajoissa.\nSopimus on Reutersin mukaan TomTomin edustajien kertoman perusteella solmittu jo ”jokin aika sitten”.


Joka keittiön ihmeaine: Kuori kananmunat ja kuohkeuta leivonnaisia superhelposti! - MTV.fi\nJoka keittiön ihmeaine: Kuori kananmunat ja kuohkeuta leivonnaisia superhelposti!\nLifestyle > Makuja Julkaistu 26.09.2014 09:23\nRuokasooda on oikea keittiön ihmeaine. Shutterstock\nPoimi vinkit siihen, kuinka ruokasoodaa voi hyödyntää ruoanlaitossa yllättävissäkin tilanteissa.\nRuokasooda on yksi maustehyllyn monikäyttöisimmistä tuotteista, josta voi olla hyötyä yllättävissä ruoanlaittopulmissa.\nAuttaa kuorimaan kananmunan\nTutkija Harold McGeen mukaan yksi syy siihen, että kananmunankuoret takertuvat kiinni valkuaiseen on se, että valkuaisella on alhainen pH. Lisäämällä ruokasoodaa kananmunien keitinveteen valkuaisen pH-arvoon voi vaikuttaa siten, että kuoret irtoavat kananmunasta helpommin. Älä kuitenkaan säikähdä erikoista hajua, jos käytät ruokasoodaa apuna kananmunan kuorimisessa, sillä ruokasooda saa aikaan rikin hajua.\nMoni pitää erityisen kuohkeista leivonnaisista. Ruokasoodan avulla jopa kekseistä saa erityisen kuohkeita – ilman, että ne leviävät pellille leveyssuunnassa. Jos reseptiin kuuluu jo ruokasooda, voi sen määrää hieman lisätä, jotta lopputulos olisi erityisen kuohkea. Jos reseptiin ei kuulu ruokasoodaa, voi sitä lisätä taikinaan rohkeasti.\nKun tarkoitus on valmistaa karamellisoituja sipuleita, on toiveena usein se, että sipulit saisivat kypsentyessään kauniin, ruskean värin. Voi kuitenkin viedä melko pitkän aikaa, ennen kuin tavoiteltu väri saavutetaan. Lisäämällä 1/4 ruokalusikallinen ruokasoodaa sipulikiloa kohden karamellisoituvien sipulien joukkoon, muuttavat sipulit väriään nopeammin, sillä ruokasooda nostaa sipulin luontaista pH-arvoa.\nMyös ruoanlaiton päätteeksi ruokasoodasta voi olla apua, sillä käsiin pinttynyt valkosipulin tai sipulin haju lähtee tavallista helpommin ruokasoodan avulla. Soodaa kannataa hieroa käsiin heti ruoanlaiton jälkeen, ja huuhdella tämän jälkeen kädet huolellisesti.\nKATSO RESEPTI:Pehmeää polentaa, korvasieniä ja karamellisoitua sipulia\nVaikuttaako kahvi ruokahaluun? Erikoiset pöytätavat maailmalta: Vältä yleistä haarukkamokaa Thaimaassa


Aleksi M Saveliev: Tuleeko selkokielestä pelastusrengas? - Länsi-Vantaan Vihreät ry - Ilmastopolitiikkaa kuntatasolla\nhannu | 11.5.2021 | Blogi\n”Vuoden 2019 lopussa Vantaalla puhuttiin äidinkielenä\nsuomen, ruotsin ja saamen lisäksi 120 eri kieltä.\nSuuralueilla käytössä olevien vieraiden kielten määrä vaihteli\nMyyrmäen 98 kielestä Kivistön 74 kieleen…”\n(VANTAAN VÄESTÖ 2019/2020 Elina Parviainen)\nNykyisessä Suomessa kielikysymys on monimutkainen ja vaikea. Keskustelussa nousevat erilaisia käsityksiä, kuten yksinvertaisuus, kielivähemmistöjen oikeudet, omien kielien ja kulttuurien säilyttäminen ja n.e.\nItse olen muuttanut Suomen 17 vuotta sitten, olen työperäinen maahanmuuttaja. Olen onnekas, koska ensimmäisessä työpalaverissa on tapahtunut kohtalokas käännös, minun esimiesten päätöksillä minun työkielenä oli määrätty suomi. Sillä hetkellä minulla on ollut käytössä kourullinen määrä suomen kielen sanastosta. Sen päätöksen ansiosta minulle oli avattu ovi paikallisen yhteiskunnan.\nNykyään on muodikasta puhua taustoista. Minulle tämä aihe on vaikea. Olen kaksikielinen maahanmuuttajataustainen Suomen kansalainen ja monikertainen vähemmistöjen edustaja. Minulle on vaikea määrittää itsensä ja löytää itselle sopivaa ryhmää. Se on haastava tilanne, mutta olen löytänyt tähän ongelmaan ratkaisu – kielikylpy, aktiivinen sosiaalinen elämää ja paikalisteen median käyttö, antavat mahdollisuudet olla yhteiskunnan yksinkertaisena jäsenenä.\nOlen työskennellyt uskonnollisessa sekä monikulttuurisessa organisaatiossa Suomessa ja sain laaja tuntemus monikielisen viestinnän, maahanmuuttajien ohjaukseen ja neuvontaan, kun myös maahanmuuttajien arkielämään haasteesta. Monet ongelmat näyttävät erilaiselta ulkopuoliseen silmillä ja itsekin olen joutunut harhaan, kuin katsonut tilanteeseen omalla silmällä.\nKasvavaa rikollisuus maahanmuuttajataustaisen nuorisoon keskellä, on suuri haaste yhteiskunnalle. On suoritettu monta tutkimusta ja kirjoitettu satoja artikkeleita. Me haluamme lyötyä ilmiön perussyy. Minun mielestäni olisi hyvä tarkastella ilmiöitä maahanmuuttajataustaisen nuorison silmiin. Suomalaisen koulujärjestelmän kautta nuoriso samaistu yhteiskunnallisten arvoihin ja paikallisten kulttuurin. Uuden arvomaailmaan vuoksi he eivät enää kuuluu oman kielen ja kulttuurin ryhmään. Kieliryhmään sisällä heidät määräävät petturiksi ja he joutuvat syrjään. Yhteiskunnan näkökulmasta maahanmuuttajataustaisen nuorison asiat ovat heidän kielen ryhmän hoidossa ja meille ei tarvitse sotkea asian. Tästä syntyy kaksinkertainen syrjintä, joista päästäminen on haastava. Nuorison ainoa tapa ilmoita avunhuudon on kapina. He uskovat, että sen avulla he pääsivät yhteiskunnan syliin.\nKielitaito olisi pelastus monille, mutta sellaista ei saa. Me rakennamme palvelut jokaiselle kieliryhmälle, käännämme tietopakettia, järjestämme tulkkauspalveluja ja kerhotoiminta. Meidän ymmärryksen mukaan se antaa maahanmuuttajalle turvallinen olo, mutta asiat toimivat toisen päin. Tämän palvelupaketin vuoksi ulkomaalaistaustainen henkilö joutuu lopullisesti oman kielenryhmän sisälle. Hänelle on pakko noudattaa sisäiset säännöt ja periaatteet. Vaikka fyysisesti hän asuu Suomessa, hänen kulturinne ympäristö aika kaukana tästä. Hän etsi uloskäyntiä, mutta sellaista ei ole tarjolla. Käännetty tietopaketit kertovat hänelle palveluista ja n.e., mutta ne puhuvat oudolla kielellä. Hänen entisessä kotimaassa monella termillä on toinen merkitys ja jotkut ei puhuvat mitään. Vaikka hän saisin tietoa, hänellä ei ole riittävästi työkalua käyttää sen.\nMinusta olisi loogista aloittaa katsoa nykyään tilanteeseen maahanmuuttajien silmiin. Minä tarkoitan, että meille pitäisi laittaa itsensä samanlaisten tilanteeseen. Visioida, mitä minä tekisin, jos joudun asumaan toiseen maahan. Minkälaisia työkaluja minä itse käyttäisin, että pääsisin kiinni uuden ympäristöön? Meille jokaiselle on selvä, että ensimmäisenä olisi tärkeä saada tuttuja kantaväestöstä, että voisimme harrasta kielen käyttöä. Vaikka alussa se voisi olla englantia, päivästä päivän me aloitamme oppia paikallisia sanoa. Tässä tapauksessa kielenkäytön kynnys on matala ja meille tulee helppoa, aloita käyttää uutta kieltä.\nTietopakettien kääntäminen on kallista ja työläs prosessi. Lainsäädäntöön maailma on elävää, muutoksia tapahtuu melkein päivittäin, se haastaa pitää tietopakettia ajan tasalla. Saman aikaan Suomessa toimivat valtakunnalliset tietopalvelut, esimerkiksi InfoFinland.fi, joka toimi monella kielellä. Sen kaltaiset palvelut voi helposti käyttää myös kaupungin tasolla.\nToisena vaihtoehtoina voisi olla selkokielen käyttö. Selkokielinen tietopaketti antaa maahanmuuttajalle mahdollisuus tutustua kieleen ja madaltaa kielenkäytön kynnystä, se myös auttaa rakentaa vuorovaikutus maahanmuuttajataustaisen ja kaupungin palvelun edustajan välissä. Selkokielisiä tietopakettia on helppo pitää ajan tasalla ja näitä voisi käyttää muiden ryhmien hyväksi, e.m. vanhuksille ja huonosti koulutetulle.\nSuomen kielen asemaa Suomessa on muuttumassa. Nykyään suomi ei ole enää pelkkä avain työ- ja kantaväestön elämään. Suomi kielistä tulee monen kielen ryhmien yhteinen kieli. Suomen kielitaito avaa ovet monikielisten ja monikulttuuriseen kaupungin yhteisöön.\nOlen ehdolla kuntavaaleissa 2021 Vantaalla ja menneen vaaleihin kahdella agendalla:\nSateenkaari-ihmisenä LGBTIQ-vähemmistöjen asiat ovat lähellä sydäntäni. Haluan, että sukupuoli ja seksuaalivähemmistöjen ääni kuuluu päätöksenteossa Vantaalla\nUlkomaalaistaustaisena uskon, että suomi on monikielisen Vantaan yhteinen kieli. Haluan edistää maahanmuuttajien opetusta ja selkokielistä kaupungin palvelua\nMinun Vantaani on monikulttuurinen ja yhdenvertainen kaupunki!\nEhdokas Aleksi M Saveliev


Lulun lohduttama | Nuori Voima\nMihin maailma mua ajaa?\nEtsin syntiä makeaa,\nsain vain krapulaa, sakeaa.\n(Tuula Amberla - ”Tuhma”)\nVuonna 2007 brunssit olivat vasta saapumassa Kallioon. Kaupungin painopiste oli hiljalleen siirtymässä Punavuoresta itäiseen kantakaupunkiin. Kävimme ystävieni kanssa toisinaan Flemarilla valkoiseksi verhoillussa baarissa, jonka nimi oli Luft. Siellä tarjoiltiin sunnuntaisin brunssia 12 euron hintaan. Se tuntui kalliilta, mutta ainutlaatuinen mannereurooppalainen kokemus oli mielestämme koko rahan arvoinen. Miten ylellistä ja kultivoitunutta olikaan mättää mahaan sämpylöitä ja karjalanpiirakoita, juustoa ja valmiiksi viipaloitua kurkkua niin paljon kuin sielu sieti.\nOlin juuri muuttanut pohjoisesta Kaupunkiin. En ymmärtänyt Kaupungin rytmiä, sen äänenpainoja. Halusin yliopistoon, mutta en tiennyt miten sinne pääsisi. Työskentelin siivojana ja lastenhoitajana, hain aina keväisin opiskelemaan. Kun ihmiset juhlissa kysyivät kuka olen ja mitä teen, kerroin siivoavani sairaalaa tai vahtivani lapsia. En ymmärtänyt, miksi sanojani seurasi hiljaisuus. Yliopistossa opiskeleva poikaystäväni jätti minut, koska ei kehdannut kertoa kavereilleen, mitä tein elääkseni.\nEnsimmäinen yksiöni oli Mannerheiminkadun vieressä. Öisin autojen ja raitiovaunujen meteli jylisi korvissani niin lujaa, että mietin, miksi suostuin maksamaan 550 euroa asunnosta, joka kärsii ilmiselvästä meluhaitasta. Toisinaan kerron itselleni tarinaa, että vietin välivuodet ennen yliopistoa tutkien maailmaa. Toistelen mantraa vapaasta nuoruudesta. Tosiasiassa tein kuitenkin hirveästi töitä, säästin rahaa, kävin kerran vuodessa ulkomailla. Juuri niin kuin keskiverto kansalainen matalan tiilitalonsa ja tarkkaan ajoitettujen vuosilomiensa kanssa. Olen sillä tavalla aivan tavallinen.\nEnnen Helsinkiin muuttoani odotukseni ensimmäisistä vuosistani aikuisena olivat kuitenkin toisenlaiset. Päätin muuttaa ulkomaille ja näyttää, että maailma on minun valloittaa. Lähdinkin suoraan lukion jälkeen au pairiksi Pariisiin. Sinne maailman laidalle, minne mielikuvissani kuuluin. Olin hakenut itselleni pariisilaisen au-pair -perheen nettisivustolta ihan itse. Olimme vanhempieni kanssa maalla, söin sämpylää ja lipitin O’boyta (jota vanhempani kutsuivat ”Makkauksi”) ja totesin, että minä lähden. Minä lähden Ranskaan au pairiksi, minulla on perhekin katsottuna valmiina, minä en vietä välivuottani pienessä Peräpohjolassa sijaitsevassa kotikaupungissani. Minun täytyy mennä sinne, minne kuulun.\nMinun täytyy tehdä niin kuin Tuula Amberla.\nIstui baarissa pienen kaupungin,\ntyttö nuori hiljaa miettien\nminne lähtisi matkustamaan\nAutomaatti soittaa iskelmää\nSä ethän lähde vaan kotiin tänne jää.\nKun internet ja hakukoneet saapuivat, minä yritin silloin tällöin etsiä Tuulaa syvältä kuvaputkinäytöstä, mutta en löytänyt hänestä jälkeäkään. Muuttaessani Helsinkiin pistin merkille, että Tuulan muistivat vain karaokebaarien kaljantahraiset laululuettelot ja radiokanavien toivelauluohjelmat.\nMinulle Tuulan tumma ääni oli koti ja hänen äänensä sointi voimaannuttava. Ensimmäisenä syksynäni Helsingissä ajattelin usein Lonaa, toisinaan Lulua. Syksy tuntui loputtoman pitkältä pohjoisesta etelään muuttaneelle. Lunta ei tullut, pilvet roikkuivat alhaalla ja jalkakäytävien märkä asvaltti imi itseensä viimeisetkin valonsäteet. Tuulan biisien risteämät kaupungin ja maaseudun välissä vakuuttivat, että myös minulla on mahdollisuus kasvaa ulos pikkukaupungistani ja juurtua Kaupunkiin.\nTuulan elämäntarinassa on paljon samaa kuin omassani. Hänkin oli nuoruudessaan au pairina Ranskassa, ennen kuin ryhtyi laulajaksi Liikkuvat lapset -bändiin 80-luvun alussa. Tämän tosin sain tietää vasta kesällä 2018, kun kuuntelin Ylen Arkistosta ”Kuusi kuvaa” -ohjelmaa, jossa Tuula kertoi elämästään. Hän sanoi, että tuolloin nainen laulajana rokkibändissä oli kuriositeetti. Nainen ottamassa tilaa ja laulamassa anteeksi pyytelemättä oli jotain, mitä ei oltu ennen nähty. Kun Tuula siirtyi soolouralle levy-yhtiö lokeroi hänet iskelmätähdeksi. Soolona esiintyvä nainen ei sopinut 80-luvulla rokkitähdeksi.\nMona mustaan pukeutuu\nMona tanssii yksinään\nMustat hiukset silmillään\nIhailin ala-asteella Tarja Halosta. En liimannut pulpettini kanteen poikabändien kuvia, vaan tasavallan presidentin. Olin leikannut kuvan irti irti Koululainen-lehdestä. Kun Tarja tuli vierailemaan tuulisessa kotikaupungissani Peräpohjolassa, tori oli täynnä ihmisiä, joiden hengitys höyrysi pakkasessa. Rynnistin turvamiesten ohi kättelemään Tarjaa. Se oli lapsuuteni kohokohta. Kun Halosen kausien aikana Maija Vilkkumaa ja Jonna Tervomaa nousivat rocktähdiksi Suomen poptaivaalle laulamalla hiekkaisista hiuksista ja suljetuista sydämistä, Tuulan musiikki painui maakuntaradioihin.\nSuomalaisessa julkisuudessa ei Halosen ensimmäistä presidenttikautta lukuunottamatta ole juuri annettu tilaa vahvoille naisille, ei politiikassa eikä liioin populaarikulttuurissa. Vahvat, oman asemansa tai yhteiskunnan rakenteita haastavat naiset ovat herättäneet aina erityistä naisvihaa. Eräässä haastattelussa Halonen ja hänen puolisonsa Pentti Arajärvi toteavat, että Halosen toisella kaudella ivailua ja ilkeyksiä alkoi sadella yhä kiihtyvään tahtiin. He myös viittaavat Kalevalaan ja Kantelettareen. Kulttuuriimme istutetun naisvihan siemenet löytyvät jo sieltä: ”Kolme on miehellä pahoa, kolme miehen kuolemata, yksi on vuotava venonen, toinen on heittiö hevonen, kolmas äkäinen akka.” (Kanteletar)\nViivi tuo paholainen,\nei ole yhden miehen nainen,\nhän muuttaa luoksesi ja sekoittaa sun elämäsi,\nkatoaa, jättää ikävöimään.\nPeräpohjolan radiossa soi Amberla. Opettelin toisenlaista naiseutta, jossa naisen paikka ei ollut hakattu nyrkin ja hellan väliin vaan nainen pystyi tekemään maailmassa juuri mitä halusi, vaikka ostamaan miehen. Nainen saattoi olla lulunlainen kolmine mielineen ja mielitekoineen tai Lonan tavoin ikuisesti juureton reissaaja. Tuulan kappaleet pullistelivat naisia, jotka mieluummin pakkaavat kimpsunsa ja kampsunsa kuin jäävät miesten perään haikailemaan. Amberlan naiset ovat niitä, jotka vaihtavat miestä kuin sukkaa tai pettävät omaa aviomiestään. Sukupuoliroolit kääntyvät ylösalaisin.\nVanhoissa videoissa Tuula Amberla tanssii nytkähdellen ja hiuksia villisti heiluttaen. Lanteiden liike on kuin David Bowiella. Eräässä videossa Tuula Amberla on pukeutunut samettiseen mekkoon ja kimaltaviin koruihin kuin Madonna. Toisessa hänen lookinsa muistuttaa Maddea tämän ”Papa don’t preach” -videolla. Harteikkaat nahkarotsit häivyttävät Tuulan feminiinit piirteet ja hänen paksut etuhiuksensa tippuvat silmien eteen. Suu ei suostu hymyyn. Tuulan ulkonäössä on enemmän asennetta kuin miellyttämisen halua.\nTuulaa on enemmän kuin yksi.\nTuulan roolileikki heijastuu myös hänen kappaleihinsa. Sanoituksissa toistuvat stereotypiat, naisista, miehistä, maaseudusta ja kaupungista. Tuula on tarinankertoja, jonka ääntä on toisinaan vaikea määrittää. Laulaako hän miehenä vai naisena, miehestä vai naisesta? Kenelle Tuula laulaa? Kuka on tarinoiden kohde? Tuulan kertojaposition androgyynisyys ja määrittelemättömyys tekee kappaleista ironisia. Kerronta ottaa haltuun stereotypiat, nauraa niille ja täten pistää perinteiset valtasuhteet leikiksi. Stereotypiat ovat jatkuvassa liikkeessä ja liioittelu tuo tarinoihin ironiaa. Ne pakottavat kuulijan pohtimaan, kuinka tosissaan tässä nyt ollaan ja kenelle tässä lopulta nauretaan.\nVaikeiden taivalten takana.\nSinne et pääse sä bussilla,\netkä ees omalla autolla.\nPariisissa ollessani itkin enemmän kuin nauroin. Au pair -perheeni isä oli lapsiaan kaltoin kohteleva kotihirmu ja kaupungin kadut tuntuivat liian isoilta, tunteettomilta ja kylmiltä. Opin kyllä kouriintuntuvasti, mitä on seksuaalinen ahdistelu, kun juoksin miehiä pakoon niin metrossa, Eiffel-tornin juurella kuin Jardin de Luxembourgissa. En halunnut tullut maitojunalla kotiin, joten sinnittelin, mutta minulla oli isää ikävä - ja Peräpohjolaa.\nHelsinkiin muuttaessani minun oli toisinaan vaikea ymmärtää, että olin todella kaivannut Kaupunkia koko ikäni. Halusin pois Peräpohjolasta, siellä kotikaupungissani koin olevani silmätikku. Halusin jonnekin, mihin sopisin. Alkoi kuitenkin pian vaikuttaa, että Helsinkiin olin liian tavallinen, liian maalainen. Ikuisesti välissä, ikuisesti yrittämässä mahduttaa itseäni johonkin. Olin kai ajatellut, että Kaupungissa minä olisin viimein vapaa olemaan sellainen kuin olen, mutta viimeistään yliopistossa kävi selväksi, etten osannut oikeaa diskurssia, jolla keskustella tärkeistä asioista tai edes feminismistä.\nTuohon aikaan riiustelin erään itseään tärkeänä pitävän opiskelijanuorukaisen kanssa, joka kertoi minulle, että seksuaalinen vetovoimani ylitti älyllisen vetovoimani. Hän lisäsi, että tämän vuoksi suhteestamme ei voisi koskaan tulla mitään. Taisin päätellä, että švaa-vokaalit ja geminaatat olisi parempi karsia puheesta pois jos halusi tulla otetuksi vakavasti. Valmistuttuani yliopistosta kuin taikaiskusta murre palasi puheenparteeni.\nOlen kiitollinen, että minut on kasvatettu vahvaksi. Tuula Amberlakin toteaa usein olleensa isin tyttö. Tämä ei liene ajatuksista se feministisin, mutta kuuntelemalla Tuulaa ja muita vahvoja naisia syntyy mielikuva, että kenties usean vahvan naisen takana on rakastava isähahmo. Minä olen Tuulan tavoin isän tyttö ja uskon, että isäni rakkaus ja kannustus ovat tehneet minusta tavattoman itsenäisen, jääräpäisen ja suorapuheisen. En pelkää pistää vastaan enkä ole oppinut taipumaan. En parisuhteissa, työpaikalla, väittelyissä tai muissakaan tilanteissa. En jaksa katsella millaista kohtelua tahansa, vaan mieluummin nostan kytkintä.\nMutta Kaupunkia varten olen pienentänyt itseäni. Olen häivyttänyt maalaisuuttani pois, nauranut muiden mukana maalaisille ymmärtämättä, että olen edelleen myös itse maalainen. Rintaani on painanut pitkään ahdistus, jolle olen löytänyt syyn vasta hiljattain. Olen tutkinut suhdettani maaseutuun ja kaupunkiin. Helsingin kanssa solmimani suhde on vaatinut sen, että teen sovinnon oman maalaisuuteni kanssa.\nKylä pimenee, mutkoulun ikkunasta valo sammuu viimeisenä.\nSen yöllä kattoon ripusti tuo vieras kulkuri.\nOnko se Lenin?\n(”Onko se Lenin?”)\nKun kuuntelen Tuulaa, palaan maanteille. Perheemme oli pitkin vuotta liikkeessä. Lomilla emme lentäneet vaan ajelimme tunkkaisella Luupirtillä (joksi kutsuimme Nissaniamme, malliltaan ”Bluebird”) pitkin Suomenniemeä. Siksi tiedän millaisia ihmisiä asuu Etelä-Karjalassa, miten eletään pohjoisimmassa Suomessa ja mistä löytyy maamme keskipiste, Kermansaven tehtaanmyymälät ja parhaat lörtsyt.\nAutomatkoilla innostuin aina, kun radiosta tuli Tuulaa. ”Kovemmalle!” huusin, ja kuiskuttelin takapenkillä Tuulan käheän äänen päälle. Tuulan lauluja toisinaan ujostutti laulaa mukana. Lauluissa oli salaperäistä, viettelevää tunnelmaa, ne viittasivat läheisyyteen, hoivaan ja seksiin samaan aikaan niin suoraan ja kainosti. Korvia punoitti. Toisaalta laulut ovat kaksimielisiä, pervoja tai vikuroivia, kuin Leevi & The Leavingsillä konsanaan. Nämä tahdit rytmittivät kesälomamatkojemme lisäksi useampienkin karvanoppien heiluntaa kiesien rullaillessa pitkin kylänraitteja kehä kolmosen tuolla puolen.\nElämästä kehäkolmosen tuolla puolen on vaikea puhua Kaupungissa. Ympärilläni ihmiset toistelevat, kuinka maalla kaikki on juroa ja kapeakatseista, eikä meillä olisi oikeistohallitustakaan ilman maaseutua. Suurin osa täällä Helsingin kuplassamme kun ajattelee “oikein”. Kaupungissa puhutaan, että rasismi kukkii tuppukylissä, eikä maalla voi olla avoimesti homo. Joskus yritän haastaa näitä ajatuksia. Minä olen maalainen, minun sukuni ja ystäväni ovat edelleen maalla. Suuri osa siitä, mikä minusta tekee minut, on siellä, maalla. Tuulan kappaleetkin elävät siellä edelleen.\nYritän kertoa, että maallakin on alakulttuurinsa, seksuaalivähemmistönsä, ja pakolaiskriisin aikaan monet maalaiset yrittivät auttaa maahan saapuvia pakolaisia rajan pinnassa. Minua ei haluta kuunnella. Ikään kuin maaseutu olisi tuomittu ankeuteen ja takapajuisuuteen. Kaupunki on dynaaminen ja liikkeessä, vastaamassa nykypäivän haasteisiin. Maaseutu taantuu taantumistaan, ellei sitä kaitseta.\nKadun peittää lumisohjo,\nkun bussi saapuu kauppalaan.\nAuto lähtee ja mies outo\nkäy aidan viertä kulkemaan.\nTalvi-ilta, valot ei loista.\nTV:t hohkaa ikkunoista.\nSun paras ois häipyä pois,\nSun paras ois häipyä pois.\nMinusta ei ole kosmopoliitiksi, en vieläkään pidä Pariisista tai matkustamisesta. Tällä ilmastoahdistuksen aikakaudella on kuitenkin helpottavaa ymmärtää, ettei ihmisen todella tarvitse matkata maailman toiselle laidalle tai edes maakunnista Helsinkiin avartaakseen maailmaa ja ymmärrystään tai suvaitakseen erilaisuutta. Matkalla Savosta Varsinais-Suomeen ja Uudeltamaalta käsivarteen joutuu varmasti haastamaan yhtä paljon kokemusmaailmaansa kuin ottamalla lennon pallon toiselle puolelle. Keskiluokka on täyttänyt läsnäolollaan maailman turistikohteet siinä määrin, että Balin reissussa haastavinta lienee pitkän lennon turvottamat nilkat ja sellaisen vihermehubaarin löytäminen, jossa ei olisi muita länsimaalaisia. Bussimatka Sysmään tai Enontekiöön puolestaan voi liikauttaa todellisen vierauden äärelle.\nSuomen noustessa 90-luvun lamasta palasimme hetkeksi illuusioon, että meillä vallitsisi jonkinlainen yhtenäiskulttuuri, vaikka tosiasiassa maamme on ollut kulttuurisesti pirstoutunut, etteipä jopa jonkinlainen kulttuurien sulatusuuni, koko historiansa ajan. Tässä ajassa myös sosiaaliset luokat ovat alkaneet eriytyä yhä enemmän. Joskus minusta tuntuu, että kaupunkilaiset pelkäävät kaikkein eniten maalaisia.\nKirjoittaessani tätä tekstiä saan ehdotuksen, että Amberla on tuonut kaupungin tuulia maaseudulle. Totta on, että Tuula on kotoisin Turusta eikä maalta. Mutta miksi olemme niin herkkiä ajattelemaan, että Tuulan kappaleissa puhutut teemat olisivat tuttuja vain kaupungille ja näin kaupunki ja kaupungin arvot olisivat aina jotain, mikä tuodaan maaseudulle?\nPuhumme asiasta tuttavani kanssa, joka kirjoittaa näytelmiä. Hän on Kuusamosta. Kenties olemme molemmat väsyneet siihen, että pikkukaupungit ja kylät nähdään kovin yksipuolisesti. Kuvat pysäytetään samaan sapluunaan tavallisista, surkuhupaisista, surullisista silueteista, joissa asuu tuppisuisia, yksinkertaisia ihmisiä, jotka eivät ymmärrä sivistyksen päälle. Onkohan mahdotonta kuvitella, että jokaisella suomalaisella pitäjällä on myös erityispiirteensä, omat arvostetut kylähullunsa, yhteisöllisyys ja niitä, jotka tieten tahtoen ylpeästi juurtuvat kyliinsä. Että näissä pitäjissä myös kehitytään, ajatellaan ja luodaan paikallista tietoa ja kulttuuria? Kenties Tuulan musiikki puhuttelee juuri näitä ihmisiä.\nse oli tumman punainen\nNäin unta kauniimmasta\nse oli viini tulinen\njota koskettaa voi en\nSe oli kauempana aina\nKun luulin löytäneeni sen\n(”Näin unta rakkaudesta”)\nKoska Tuulan jatsahtavat kappaleet luokiteltiin iskelmäksi, ne jäivät soimaan maakuntien paikallisradioihin Turun ja Helsingin klubien sijaan. Uskallan väittää, että Tuulan kappaleissa tartutaan aiheisiin, jotka eivät ole paikkasidonnaisia vaan puhuttelevat ihmisiä paikasta riippumatta. Jos Tuulan kappaleisiin ei olisi maaseudulla kukaan samaistunut, ne eivät olisi jääneet elämään sielläkään. Ne kuitenkin toimivat samaistumispintana vapautta kaipaaville sieluille, jotka haluavat tanssia yhtä villisti kuin Lulu, Viivi ja Mona.\nTuulan kappaleiden sanoituksissa ei puhuta vain naisten voimaantumisesta, vaan kappaleet suhtautuvat romanttiseen rakkauteen varautuneesti. Rakkaudesta puhutaan usein tiedostaen, että kyseessä on vain utopia, joka on myyty meille ajatuksena heteroseksuaalisen matriisin läpi. Koko tuotannon läpi pilkahtelee ajatus, että rakkaus sekoitetaan usein ruumiin viettelyksiin ja nämä viettelykset puolestaan rakkauteen. Toisaalta kappaleissa käytetään itsestäänselviä metaforia korostamaan paatuneita käsityksiämme. Kappaleessa ”Vesi kohisee” pieni tyttö ja poika leikkivät puutarhassa samalla kun aikuiset leikkivät toisaalla outoja leikkejään. Rivien välissä todetaan ystävyyden olevan parempaa kuin rakkauden. Kahdenvälisiin suhteisiin tuntuu rakkauden myötä tulevan mystistä, kulttuurisesti opittua kitkaa.\nToisinaan kappaleet saavuttavat liki karnevalistiset mittasuhteet, kun komiikka tarinoiden takaa paljastuu säkeistö kerrallaan. Näistä parhaina esimerkkeinä on kaksi kenties Tuulan vikuroivinta kappaletta “Hiukan pornografista - mutta kaunista” ja “Tuokaa juomaa”. Ensimmäisessä peppuihin ihastunut aviomies tunnustaa papille syntinsä, mutta toteaa, että myös hänen vaimonsa makaa “kenen alla vaan”. Jälkimmäisessä puolestaan vaimo istuu illallispöytään miehensä pomon kanssa ja huomaa, että hänen salainen rakastajansa Sakke on samassa ravintolassa illallisseurueen kanssa! Tässäpä tilanteessa ei auta muuta kuin pyytää tarjoilijaa tuomaan juomaa.\nMuutama vuosi sitten Tuula Amberla alkoi taas keikkailla ahkerasti. Päätimme lappeenrantalaisen ystäväni kanssa eräänä ankeana joulukuisena perjantaina lähteä Jyväseen Helsingin Myllypuroon katsomaan Tuulaa. Myllypuroon meneminen Kalliosta käsin tuntui vielä muutama vuosi sitten melkein luokkamatkalta. Aloitimme varhain ja jokaisella metropysäkillä pysähdyimme ostarin baariin juomaan yhden oluen. Herttoniemestä ystäväni soitti Jyväseen kysyäkseen keikan aloitusaikaa, että varmasti ehtisimme ostaribaarien lisäksi nähdä myös Tuulan. Ihmiset tanssivat Jyväsessä tunteella, enemmän ja ilmeikkäämmin kuin yhdelläkään Kallion klubilla. Tuulan keikalla lähiön asukkaiden lanteiden keinunnassa muistin jälleen, mitä on ilo.\nTuohon aikaan mielenkiintoni Tuulaa kohtaan oli ystävilleni hymähtelyn aihe. Kun lauloin jälleen kerran karaokessa “Lulun”, seurueesta joku tokaisi, kenties hieman kiusoitellen, miten latteaa on laulaa juuri “Lulu”. Minulle sen laulaminen merkitsee kuitenkin paljon. Se on kuin tunnustus lapsuuteni sankarille. Olen huomannut, että tarvitsen sankariani edelleen, myös Kaupungissa asuessani. Tarvitsen Tuulaa muistuttamaan siitä, että naisena tai maalaisena minun ei tarvitse mahtua yhteen valmiiksi valettuun muottiin.\nTänä vuonna Tuula julkaisi uuden singlen ja esiintyi Paola Suhosen järjestämällä ja kuratoimalla Superwood-festivaalilla Hotelli Vuorannassa Helsingissä. Tämä ei ole ensimmäinen kerta, kun Tuula on ”tehnyt comebackin”, vaan uusia biisejä on tullut vuosien mittaan. Tässä ajassa on kuitenkin jotakin, mikä saa tuntumaan Tuulan klangin lämpimältä ja erityisen ajankohtaiselta. Helsingin asukkaista valtaosa on jo junantuomia. Kaupungit ovat täyttyneet maalaisista, jotka, kuten minä, painivat omassa välitilassaan.\nJuureni maaseudulla tai Peräpohjola eivät itsessään ole syy kaipuulleni. Jos ihminen on taipuvainen tuntemaan erilaisuutta ja kaipuuta, hän tuntee sitä kaikkialla. Olen oppinut ymmärtämään, että kaipuu on minun luonteeni. Se on osoitus siitä, että elän jatkuvasti kulttuurien risteämissä. Tämän tunteen kanssa on opittava olemaan. Enkä ole ainoa, vaan luokkaloikkaa tekevistä nuorista naisista onkin kirjoitettu viime aikoina yhä enemmän. Saan vakuutuksen: tunteeni ovat olleet aitoja, olemassa, eivät ainoastaan mieleni tuotetta.\nTuulan kappaleet ovatkin minulle merkkinä vuoropuhelusta yli kulttuurirajojen. Ihmisistä, jotka eivät ole määriteltävissä yhdellä ainoalla piirteellä. Ihmisistä ja identiteeteistä, jotka ovat matkalla jonnekin, tulossa jostakin - välitiloissa. Se, että Tuulan musiikki jäi elämään juuri maaseudulle ja maakuntaradioihin, on merkillistä. Tuula on itsekin hämmästellyt suosionsa syytä. Uskon, että suosion syy on siinä, että maaseutu on vihdoin tullut Kaupunkiin.\nVikurointi lanseerattiin terminä ensimmäistä kertaa sukupuolentutkimuksen kontekstissa Annamari Vänskän väitöskirjassa Vikuroivia vilkaisuja - Ruumis, sukupuoli, seksuaalisuus ja visuaalisen kulttuurin tutkimus (2006). Sittemmin termi on vakiinnuttanut paikkansa alan termistössä. Vikurointi voi merkitä kolmea seikkaa. Ensinnäkin se voi kuvata asennetta, jolla tarkasteltavaan kohteeseen voidaan suhtautua. Vikuroiva suhtautuminen on ikään kuin “vinoon tulkitsemista”, joka kuvaa tarkastelijan omaa asennetta, kun hän haastaa ja kyseenalaistaa sovinnaiset, luonnolliselta tuntuvat selitysmallit. Toiseksi vikurointi voi olla sisällä itse tarkasteltavassa kohteessa. Tällaisia ovat kohteet, jotka vastustavat yhtä ainoaa tulkintaa ja ovat siten uudelleen tulkittavissa kerta toisensa jälkeen. Kolmanneksi vikurointi voi viitata kaikkeen epänormatiiviseen, vikuureihin eli viallisiin muotoihin. Esimerkiksi seksuaalisuutta ja sukupuolirooleja käsiteltäessä tällaisia ovat kaikki sellaiset muodot, jotka eivät edusta totuttua normia. Vikuroimalla voimme haastaa normatiivisia käsityksiämme ympäristöstämme ja todellisuudestamme.\nLulun lohduttama "> Tweet